Գլուխ 2. Էլեկտրոնային փաստաթուղթ Գլուխ 3. Էլեկտրոնային թվային ստորագրություն Գլուխ 4. Էլեկտրոնային փաստաթղթի եւ էլեկտրոնային թվային ստորագրության կիրառումը Գլուխ 5. Էլեկտրոնային թվային ստորագրության հավաստագրման ծառայությունները 1. Սույն օրենքը կարգավորում է էլեկտրոնային փաստաթղթերի եւ էլեկտրոնային թվային ստորագրությունների կիրառման ընթացքում ծագող հարաբերությունները: 2. Սույն օրենքը չի կարգավորում անձի ձեռագիր ստորագրության էլեկտրոնային փոխակերպումների եւ նմանօրինակների, ինչպես նաեւ դրանց միջոցով ստորագրված փաստաթղթերի օգտագործման հետ կապված հարաբերությունները։ էլեկտրոնային փաստաթուղթ՝ էլեկտրոնային ձեւով ներկայացված տեղեկություն կամ հաղորդագրություն. էլեկտրոնային թվային ստորագրություն՝ էլեկտրոնային թվային ստորագրության ստեղծման տվյալների եւ տվյալ էլեկտրոնային փաստաթղթի տեղեկատվության կրիպտոգրաֆիկական փոխակերպությունների միջոցով ստացված եւ էլեկտրոնային թվային ձեւով ներկայացված պայմանանշանների եզակի հաջորդականություն, որը կցված կամ տրամաբանորեն կապված է էլեկտրոնային փաստաթղթի հետ եւ օգտագործվում է ստորագրող անձին նույնականացնելու, ինչպես նաեւ էլեկտրոնային փաստաթուղթը կեղծիքներից ու աղավաղումներից պաշտպանելու համար. էլեկտրոնային թվային ստորագրության ստեղծման միջոցներ՝ ապարատային եւ/կամ ծրագրային միջոցներ, որոնք օգտագործվում են անձի էլեկտրոնային թվային ստորագրության ստեղծման նպատակով՝ օգտագործելով էլեկտրոնային թվային ստորագրության ստեղծման տվյալները. էլեկտրոնային թվային ստորագրության ստուգման միջոցներ՝ ապարատային եւ/կամ ծրագրային միջոցներ, որոնք հնարավորություն են տալիս ստուգել էլեկտրոնային թվային ստորագրության իսկությունը` օգտագործելով էլեկտրոնային թվային ստորագրության ստուգման տվյալները. էլեկտրոնային թվային ստորագրության ստեղծման միջոցների անվանում` էլեկտրոնային թվային ստորագրության ստեղծման միջոցների առեւտրային անվանում. էլեկտրոնային թվային ստորագրության իսկություն՝ էլեկտրոնային թվային ստորագրության ստուգման տվյալների եւ միջոցների կիրառման դրական արդյունք, որը նույնականացնում է ստորագրող անձին. էլեկտրոնային թվային ստորագրության հավաստագիր՝ փաստաթուղթ՝ թղթի, էլեկտրոնային կամ այլ կրիչների վրա, որը հաստատում է ստորագրող անձին էլեկտրոնային թվային ստորագրության ստուգման տվյալների եւ էլեկտրոնային թվային ստորագրության պատկանելիությունը եւ ծառայում է էլեկտրոնային թվային ստորագրության իսկության ստուգման միջոց. հավաստագրման կենտրոն՝ էլեկտրոնային թվային ստորագրության հավաստագրեր տրամադրող եւ էլեկտրոնային թվային ստորագրությունների հետ կապված այլ ծառայություններ մատուցող կազմակերպություն. հավատարմագրված հավաստագրման կենտրոն՝ սույն օրենքով եւ իրավական այլ ակտերով սահմանված կարգով հավատարմագրում ստացած հավաստագրման կենտրոն. շահագրգիռ անձ՝ անձ, որին հասցեագրված է էլեկտրոնային փաստաթուղթը կամ ցանկացած այլ անձ, որն անհրաժեշտություն ունի նույնականացնել ստորագրող անձին: Հոդված 3. Էլեկտրոնային փաստաթղթի ներկայացման ձեւերը Էլեկտրոնային փաստաթուղթն ունի ներկայացման ներքին եւ արտաքին ձեւ: Էլեկտրոնային փաստաթղթի ներկայացման ներքին ձեւը էլեկտրոնային կրիչի վրա էլեկտրոնային փաստաթուղթ կազմող տեղեկատվության գրանցման արդյունքն է: Էլեկտրոնային փաստաթղթի ներկայացման արտաքին ձեւը էլեկտրոնային փաստաթղթի վերարտադրման արդյունքն է ցուցասարքի (դիսփլեյի) էկրանին, թղթի կամ էլեկտրոնային կրիչից տարբերվող որեւէ այլ նյութական առարկայի վրա՝ տեսողական դիտման համար մատչելի տեսքով եւ ընկալման համար հասկանալի ձեւով: Հոդված 4. էլեկտրոնային թվային ստորագրությամբ պաշտպանված էլեկտրոնային փաստաթղթի իրավական նշանակությունը Էլեկտրոնային թվային ստորագրությամբ պաշտպանված էլեկտրոնային փաստաթուղթն ունի նույն իրավական նշանակությունը, ինչ որ անձի ձեռագիր ստորագրությամբ ամրագրված փաստաթուղթը, եթե հաստատվել է էլեկտրոնային թվային ստորագրության իսկությունը եւ չկան բավարար ապացույցներ այն մասին, որ փաստաթուղթը փոփոխվել կամ կեղծվել է այն պահից, երբ այն հաղորդվել եւ (կամ) տրվել է պահպանության, բացառությամբ այն դարձունակ փոփոխությունների, որոնք անհրաժեշտ եւ անխուսափելի են այդ էլեկտրոնային փաստաթղթի հաղորդման եւ (կամ) պահպանման համար: Պետական, տեղական ինքնակառավարման մարմինները, ֆիզիկական եւ իրավաբանական անձինք, կազմակերպությունները պարտավոր չեն ընդունել էլեկտրոնային թվային ստորագրությամբ պաշտպանված էլեկտրոնային փաստաթղթեր, եթե նրանք չունեն համապատասխան տեխնիկական միջոցներ: Հոդված 5. Էլեկտրոնային փաստաթղթի բնօրինակը Էլեկտրոնային փաստաթղթի բնօրինակը գոյություն ունի միայն էլեկտրոնային կրիչի վրա: Էլեկտրոնային կրիչի վրա գրանցված եւ նույնական էլեկտրոնային փաստաթղթերի բոլոր օրինակները համարվում են բնօրինակներ եւ ունեն հավասար իրավական նշանակություն: ա) հնարավոր է ապացուցել, որ էլեկտրոնային փաստաթուղթը չի փոփոխվել այն պահից, երբ այն հաղորդվել է եւ (կամ) տրվել է պահպանության, բացառությամբ այն դարձունակ փոփոխությունների, որոնք անհրաժեշտ եւ անխուսափելի են այդ էլեկտրոնային փաստաթղթի հաղորդման եւ (կամ) պահպանման համար. բ) էլեկտրոնային փաստաթուղթն առանց բովանդակային փոփոխությունների հնարավոր է ներկայացնել արտաքին ձեւով հատուկ տեխնիկական գիտելիքներ չունեցող անձի ընկալման համար մատչելի եւ հասկանալի ձեւով։ Հոդված 6. Էլեկտրոնային փաստաթղթի պատճենները 1. Էլեկտրոնային փաստաթղթի պատճենները ստեղծվում են էլեկտրոնային փաստաթղթի ներկայացման արտաքին ձեւով` թղթի վրա` օրենսդրությամբ սահմանված կարգով վավերացնելով դրանց համապատասխանությունը բնօրինակին: Հոդված 7. Էլեկտրոնային փաստաթղթի պահպանումը Էլեկտրոնային փաստաթուղթը համարվում է պատշաճ ձեւով պահպանված, եթե այն չի ենթարկվել փոփոխությունների այն պահից, երբ այն տրվել է պահպանության, կամ փոփոխվել է` ելնելով նրա պահպանման անհրաժեշտությունից եւ հնարավոր է վերականգնել էլեկտրոնային փաստաթղթի պահպանման պահին ունեցած ձեւը: Էլեկտրոնային թվային ստորագրությամբ հաստատված էլեկտրոնային փաստաթուղթը համարվում է պատշաճ ձեւով պահպանված, եթե պահպանվել են նաեւ էլեկտրոնային թվային ստորագրության ստուգման տվյալները։ Հոդված 8. Էլեկտրոնային թվային ստորագրության օգտագործման կարգը Հոդված 9. Էլեկտրոնային թվային ստորագրության ստուգման տվյալների ստեղծումը եւ տարածումը Էլեկտրոնային թվային ստորագրության ստուգման տվյալները ստեղծում են ստորագրող անձը կամ հավաստագրման կենտրոնը` օգտագործելով ապարատային եւ (կամ) ծրագրային միջոցներ: Հոդված 10. Էլեկտրոնային փաստաթղթի եւ էլեկտրոնային թվային ստորագրության կիրառումը կարգավորող օրենսդրությունը Էլեկտրոնային փաստաթղթի եւ էլեկտրոնային թվային ստորագրության կիրառումը կարգավորվում է Հայաստանի Հանրապետության քաղաքացիական օրենսգրքով, սույն օրենքով, այլ օրենքներով եւ նորմատիվ իրավական ակտերով: Հոդված 11. Էլեկտրոնային փաստաթղթի եւ էլեկտրոնային թվային ստորագրության կիրառման կարգը Պետական մարմիններում էլեկտրոնային փաստաթղթերի եւ էլեկտրոնային թվային ստորագրությունների կիրառման կարգը սահմանում է Հայաստանի Հանրապետության կառավարությունը: Հայաստանի Հանրապետության կենտրոնական բանկը եւ նրա լիցենզավորած անձինք կիրառում են էլեկտրոնային փաստաթղթերը եւ էլեկտրոնային թվային ստորագրությունները` Հայաստանի Հանրապետության կենտրոնական բանկի նորմատիվ իրավական ակտերով սահմանված կարգով: Գանձապետարանը իր տեղեկատվական համակարգերում կիրառում է էլեկտրոնային փաստաթղթերը եւ էլեկտրոնային թվային ստորագրությունները «Գանձապետական համակարգի մասին» Հայաստանի Հանրապետության օրենքով սահմանված` ֆինանսական բնագավառում պետական կարգավորումն իրականացնող պետական մարմնի սահմանած կարգով: Հոդված 12. Էլեկտրոնային թվային ստորագրության հավաստագրման կենտրոնները ա) իրենց ծառայությունների մատուցման համար ստորագրող անձի հետ կնքել համապատասխան պայմանագիր` հավաստագրեր տրամադրելու, ինչպես նաեւ էլեկտրոնային թվային ստորագրության հետ կապված այլ ծառայություններ մատուցելու վերաբերյալ. բ) տրամադրել էլեկտրոնային թվային ստորագրության ստեղծման եւ ստուգման տվյալները. գ) հաշվառել իրենց կողմից տրամադրված էլեկտրոնային թվային ստորագրության հավաստագրերը եւ ստուգման տվյալները. դ) հավաստել իրենց կողմից տրամադրված էլեկտրոնային թվային ստորագրության հավաստագրի եւ էլեկտրոնային թվային ստորագրության ստուգման տվյալների պատկանելիությունն ստորագրող անձին. ե) նույնականացնել եւ հաստատել էլեկտրոնային թվային ստորագրության ստուգման տվյալների եւ հավաստագրի համապատասխանությունը. է) նախքան անձի հետ ծառայությունների մատուցման մասին պայմանագիր կնքելը պատշաճ ձեւով տեղեկացնել նրան էլեկտրոնային թվային ստորագրության օգտագործման պայմաններին, ներառյալ` դրա օգտագործման սահմանափակումները. Պետական, տեղական ինքնակառավարման մարմինները, իրավաբանական անձինք, կազմակերպություններն իրավունք ունեն ընտրելու կամ ստեղծելու հավաստագրման կենտրոններ՝ իրենց տեղեկատվական համակարգերում կիրառվող էլեկտրոնային թվային ստորագրությունների հավաստագրեր տրամադրելու եւ դրանց հետ կապված այլ ծառայություններ մատուցելու նպատակով: Հոդված 13. Էլեկտրոնային թվային ստորագրության հավաստագիրը Էլեկտրոնային թվային ստորագրության եւ դրա ստուգման տվյալների պատկանելիությունը ստորագրող անձին հաստատվում է էլեկտրոնային թվային ստորագրության հավաստագրով, որը տրամադրում է հավաստագրման կենտրոնը։ Հավաստագիրը պետք է պարունակի հետեւյալ տեղեկությունները՝ դ) էլեկտրոնային թվային ստորագրության հավաստագրի տրման օրը, ամիսը, տարեթիվը, իսկ եթե էլեկտրոնային թվային ստորագրության հավաստագիրն ունի գործողության ժամկետ, ապա նաեւ այդ ժամկետը. ե) էլեկտրոնային թվային ստորագրության հավաստագրման կենտրոնի անվանումը, գործունեության իրականացման հասցեն եւ իրավաբանական անձի գտնվելու վայրը։ Համաձայն կողմերի միջեւ կնքված պայմանագրի` հավաստագիրը կարող է նաեւ պարունակել ` բ) տվյալ էլեկտրոնային թվային ստորագրության կեղծման, կենտրոնի կողմից մատուցվող ծառայությունների ոչ պատշաճ որակի կամ թերի մատուցված ծառայությունների հետեւանքով առաջացած վնասի չափը, որը կենտրոնի կողմից ենթակա է փոխհատուցման: Հոդված 14. Էլեկտրոնային թվային ստորագրության հավաստագրի գործողության ժամկետը Հոդված 15. Հավաստագրման կենտրոնների հավատարմագրումը Հայաստանի Հանրապետության կենտրոնական բանկի եւ նրա լիցենզավորած անձանց կողմից կիրառվող էլեկտրոնային թվային ստորագրությունների հավաստագրեր տրամադրող հավաստագրման կենտրոնների հավատարմագրումն իրականացնում է Հայաստանի Հանրապետության կենտրոնական բանկը` իր նորմատիվ իրավական ակտերով սահմանված կարգով: Հոդված 16. Հավատարմագրված հավաստագրման կենտրոնների լիազորությունները Հավատարմագրված հավաստագրման կենտրոնները, բացի սույն օրենքի 12-րդ հոդվածում սահմանված պարտավորություններից եւ իրավունքներից` - անմիջապես տեղեկացնել ստորագրող անձին ցանկացած տեխնիկական թերության առկայության մասին, որի հետեւանքով կարող է վտանգվել էլեկտրոնային թվային ստորագրության պաշտպանվածությունը կամ անհնարին դառնալ դրա օգտագործումը. Հոդված 17. Հավատարմագրված հավաստագրման կենտրոնների գործունեության դադարեցումը Հավատարմագրված հավաստագրման կենտրոնների գործունեության դադարեցման դեպքում վերջիններիս կողմից տրամադրված էլեկտրոնային թվային ստորագրությունների հավաստագրերը կարող են փոխանցվել մեկ ուրիշ հավատարմագրված հավաստագրման կենտրոնի` նախօրոք համաձայնեցնելով ստորագրող անձի հետ: Էլեկտրոնային թվային ստորագրությունների այն հավաստագրերը, որոնք չեն փոխանցվել մեկ ուրիշ հավատարմագրված հավաստագրման կենտրոնի, համարվում են անվավեր եւ փոխանցվում են ի պահ լիազոր մարմին: Հոդված 18. Էլեկտրոնային փաստաթղթերի շրջանառության, էլեկտրոնային թվային ստորագրության կիրառման եւ դրա հետ կապված այլ ծառայությունների մատուցման ոլորտում իրավախախտման համար պատասխանատվությունը Ֆիզիկական եւ իրավաբանական անձինք պատասխանատվություն են կրում էլեկտրոնային փաստաթղթերի շրջանառության, էլեկտրոնային թվային ստորագրության կիրառման եւ դրա հետ կապված այլ ծառայությունների մատուցման մասին օրենսդրության խախտման համար` Հայաստանի Հանրապետության օրենսդրությամբ սահմանված կարգով: 17.12.2014 «Էլեկտրոնային փաստաթղթի եւ էլեկտրոնային թվային ստորարության մասին» ՀՀ օրենքում լրացում կատարելու մասին 18.05.2015 «Էլեկտրոնային փաստաթղթերի եւ էլեկտրոնային թվային ստորագրության մասին»ՀՀ օրենքում փոփոխություն կատարելու մասին 19.10.2016 «Էլեկտրոնային փաստաթղթի եւ էլեկտրոնային թվային ստորագրության մասին» ՀՀ օրենքում փոփոխություն կատարելու մասին 01.03.2017 «Էլեկտրոնային փաստաթղթի եւ էլեկտրոնային թվային ստորագրության մասին» ՀՀ օրենքում լրացումներ եւ փոփոխություններ կատարելու մասին 23.03.2018 «Էլեկտրոնային փաստաթղթի եւ էլեկտրոնային թվային ստորագրության մասին» ՀՀօրենքում փոփոխություն կատարելու մասին


ДokyMeHTы ykaзы ПpeзидeHTa Pecпyблиkи ApMeHия Է. Ա. ԵՂԻԱԶԱՐՅԱՆԻՆ «ԱՇԽԱՏԱՆՔԱՅԻՆ ՎԱՍՏԱԿԻ ՀԱՄԱՐ» ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հայաստանի Հանրապետության Անկախության տոնի առթիվ, արդյունավետ եւ բարեխիղճ աշխատանքի համար «Երեւաննախագիծ» ՓԲԸ-ի նախագծերի բազմացման եւ թողարկման բաժնի պետ Էդիտա Արշակի ԵՂԻԱԶԱՐՅԱՆԻՆ պարգեւատրել «Աշխատանքային վաստակի համար» մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Սեպտեմբերի 6 Երեւան ՆՀ-634-Ա


source: CulturaX

text: Հաց բերողի կերպարը հայ իրականության մեջ նորություն չէր. նա կար դեռ արցախյան շարժման տարիներից սկսած: Արցախյան կռիվների տարիներին հակառակորդի կրակահերթերի վտանգի տակ հաճախ իրենից լուրջ վտանգ էր ներկայացնում դիրքապահներին հացով ապահովելը: Այդ վտահգավոր գործն իր վրա վերցնող անվախ մարդուն էլ Հաց բերող անվամբ էին կնքել: Հետաքրքրաշարժն այն է, որ այդ մարդը՝ Արթուր Սարգսյանը, արցախյան շարժման տարիներից շատ հետո պետք է իր նվիրական գործը շարունակեր արդեն մայրաքաղաքում՝ կրկին հաց հասցնելով իր ընկերներին, որոնք այս անգամ, ցավոք, այլ հանգամանքներում եւ իրավիճակում էին հայտնվել: Սրանից չորս տարի առաջ Երեւանի ամառային հայտնի դեպքերի ժամանակ Արթուրը, իր կյանքը վտանգի ենթարկելով, շրջափակման մեջ հայտնված ընկերներին մթերք է հասցնում, ինչի պատճառով էլ դժվարագույն իրավիճակում է հայտնվում: Այս դեպքերի արդյունքում առողջական լուրջ խնդիրներ է ձեռք բերում, որոնք էլ մեկ տարի անց խլում են նրա կյանքը: Այժմ այդ ճակատագրական օրը՝ օգոստոսի 9-ը, հայ իրականության մեջ նշվում է որպես Հաց բերողի օր, իսկ այսօր հայտնի հայորդու հիշատակի օրն է:


PressMedia.am | Մայրն ուշագնաց եղավ, իսկ հայրը վախից ճչում էր. Մարդիկ սարսափահար փախչում էին այդ հողարկավորությունից. Տեղի էր ունեցել սարսափելին... 18 Փետրվար, 2018 15:40 Մայրն ուշագնաց եղավ, իսկ հայրը վախից ճչում էր. Մարդիկ սարսափահար փախչում էին այդ հողարկավորությունից. Տեղի էր ունեցել սարսափելին... Տղամարդուն այլ բան չէր մնում քան գնալ սեփական թաղմանը եւ զգուշացնել հյուրերին սխալմունքի մասին: Բայց եղավ սպասվածը. Մարդիկ տեսնելով նրան կենդանի, սարսափահար եղան. Նրա մայրը ուշագնաց եղավ, իսկ որոշները փախուստի դիմեցին տարբեր ուղղություններով: Հերոսի` Ժիլբերտի մայրը ուշքի եկավ եւ երջանկացավ` տեսնելով որդուն ողջ-առողջ: Դեպքի վայր եկան նաեւ ոստիկանները, ովքեր հաստատեցին, որ, իրոք, ճակատագրական սխալմունք է տեղի ունեցել. իրականում մահացել էր Սիլվա Գամա անունով մեկը, ում հետ էլ ոստիկանությունը շփոթել էր ժիլբերտին: Առավել մանրամասն` այստեղ :


Լրատվություն Մամլո հաղորդագրություններ Հայաստանի Հանրապետության Նախագահի ելույթը Եվրասիական տնտեսական բարձրագույն խորհրդի նիստին 26.12.2016 - 1500x998px - 382 Կբ - 1500x1072px - 558 Կբ - 1500x1304px - 508 Կբ - 1500x1034px - 545 Կբ - 1500x997px - 681 Կբ - 1500x999px - 463 Կբ - 1500x998px - 505 Կբ - 1500x998px - 508 Կբ - 1500x998px - 450 Կբ - 1500x998px - 434 Կբ - 1500x998px - 486 Կբ - 1500x1062px - 460 Կբ - 1500x998px - 472 Կբ - 1500x986px - 475 Կբ - 1500x1043px - 492 Կբ - 1500x1127px - 536 Կբ - 1500x998px - 454 Կբ - 1500x1044px - 463 Կբ - 1500x1036px - 550 Կբ - 1500x998px - 562 Կբ Հարգելի՛ Վլադիմիր Վլադիմիրի, եւս մեկ անգամ ընդունեք իմ ցավակցությունները: Մեր այսօրվա հանդիպումը լավ հնարավորություն է Եվրասիական տնտեսական միության երկամյա գործունեության ամփոփման համար, բացահայտելու մեր ձեռքբերումները, որոնք, մեր կարծիքով, քիչ չեն: Կարծում եմ, որ հարկավոր է ուշադրությունը կենտրոնացնել նաեւ խնդրահարույց հարցերի վրա, որոնք խոչընդոտում են մեր միասնական տնտեսական տարածքի լիարժեք գործունեությանը: Իհարկե, ցանկալի կլիներ, որպեսզի այդ արդիական խնդիրները քննարկվեին մեր բոլոր գործընկերների մասնակցությամբ: Ցանկանում եմ կիսվել ընթացիկ տարում Միության գործունեության մեր գնահատականներով: Դրական կարելի է համարել այն, որ փոխադարձ առեւտրի տեմպերի կրճատումը նվազում է: Դրական դինամիկա է առկա արդյունաբերական եւ գյուղատնտեսական արտադրությունում: Կարծում եմ, որ դեղորայքային եւ բժշկական ապրանքների շուկայի վերաբերյալ ընդունված մի շարք որոշումները, մինչեւ 2025 թվականը ծառայությունների 20 սեկտորների ազատականացումը, ինչպես նաեւ գազի, նավթի եւ նավթամթերքի ընդհանուր շուկաների ձեւավորման հայեցակարգներն իրենց կդրսեւորեն մոտ կամ միջնաժամկետ հեռանկարում: Եվրասիական ինտեգրացիոն նախագծի ձեւավորած հիմքի շնորհիվ, մեզ հաջողվել է զգալի մեղմել արտաքին տնտեսական ցնցումների ապակառուցողական հետեւանքները, որոնք առավել զգայուն կլինեին անդամ պետությունների համար Միության ներքին շուկայի բացակայության պարագայում: Փոքր տնտեսություն ունեցող անդամ պետությունների համար ապահովված է «մասշտաբի» էֆեկտը ինչպես ազգային արտադրողների, այնպես էլ երկրի՝ միջազգային շուկայում դիրքավորման համար: Ցանկանում եմ նաեւ, որպես մեր կազմակերպության էական ձեռքբերում, նշել այն փաստը, որ արդյունավետ ներդրվել եւ աշխատում է բարձրաստիճան պաշտոնյաների ռոտացիայի մեխանիզմը: Կարծում եմ, որ կարտահայտեմ միասնական կարծիքն այն մասին, որ այդպիսի քայլի նպատակահարմարության եւ արդյունավետության հետ կապված մեր բոլոր մտավախությունները մնացին ետեւում: Կազմակերպության բոլոր կանոնադրական մարմինները գործում են լիարժեք ռեժիմով եւ բավականաչափ ինտենսիվորեն, ինչի մասին վկայում է նաեւ այսօրվա հանդիպման օրակարգը: Այս ամենի հետ մեկտեղ, սոցիալ-տնտեսական մարտահրավերներին արձագանքման տեսանկյունից Միության ներուժն իրացվում է դեռեւս ոչ բավարար ծավալով: Որպես հետեւանք, Միության ստեղծման եւ գործունեության հետ կապված բիզնեսի եւ քաղաքացիների սպասումները, ինչպես նաեւ վերջինիս դերակատարությունը տնտեսության արդիականացման եւ քաղաքացիների կյանքի որակի բարելավման գործում մնում են չիրականացված: Իրավական հիմքը մասամբ ձեւավորված է, բայց պահպանվում են ինտեգրացիոն ներուժի օգտագործման սահմանափակումներ, ինչը, մեր կարծիքով, թույլ չի տալիս օպերատիվ արձագանքել համաշխարհային տնտեսության վատթարացող իրավիճակին: Մի խոսքով, չնայած լուրջ առաջխաղացումներին, դեռեւս բաց են մնում շատ հարցեր: Մենք պատկերացնում ենք, որ Միությունը պետք է առաջ գնա երկու առանցքային ուղղություններով: Առաջինը` «չորս ազատությունների» լիարժեք ազատականացման ճանապարհին մնացած խոչընդոտների վերացումն է եւ Միության ներսում ինտեգրացիայի զարգացումը: Երկրորդը` անդամ պետությունների ազգային տնտեսությունների եւ, ընդհանուր առմամբ, Միության առավել արդյունավետ ներգրավումն է գլոբալ առեւտրային համակարգում: Այս երկու ուղղությունները փոխլրացնում են իրար: Ակնհայտ է, որ առանց Միության ներսում արդյունավետ համագործակցության հաստատման, կբարդանա մեր ինտեգրացիոն միության միջազգային դիրքավորումը: Այս համատեքստում, Մաքսային օրենսգրքի ընդունումը ծանրակշիռ քայլ է մեր հետագա ինտեգրման ճանապարհին, քանի որ այն ուրվագծում է անցումը դեպի մեկ միասնական մաքսային կարգավորում տնտեսական միության ողջ տարածքում: Կարեւոր է, որ նոր օրենսգրքով սահմանված են առաջադեմ, միջազգային չափանիշներին համապատասխանող մոտեցումներ: Նշված մոտեցումների կիրառումը կդյուրացնի ապրանքների ԵԱՏՄ սահմաններով հատման գործընթացը, կդարձնի այն թափանցիկ, այդ թվում նաեւ էլեկտրոնային հայտարարագրման համակարգի ներդրման միջոցով, ինչն էլ հանդիսանում է մեր խնդիրը: Դրա հետ կապված, ցանկանում եմ նշել հետեւյալ պահը: Այս կամ այն կառավարման համակարգին անցում կատարելիս հարկավոր է բիզնեսին ազատել ավելորդ թղթաբանությունից, ձգտել առավելագույնս համատեղել անհրաժեշտության եւ բավարարության սկզբունքները: Հայկական կողմի համար արդիական է նաեւ ծառայությունների առեւտրի հատվածների ազատականացման հարցը: Մենք հետեւողական ջանքեր ենք գործադրում պետական ծառայությունների ոլորտում «մեկ պատուհանի» սկզբունքը կիրառելու ուղղությամբ, լուրջ առաջխաղացում ունենք այս բնագավառում պետականի եւ մասնավորի կառուցողական փոխգործակցության ապահովման մասով: Պատրաստ ենք պետական ծառայությունների ոլորտում միասնական էլեկտրոնային հարթակ ներդնելու եւ կիրառելու մեր փորձով կիսվել գործընկերների հետ: Մեր երկրում տեղեկատվական տեխնոլոգիաների հատվածը գրավում է առաջատար դիրքերից մեկը, կուտակված է նշանակալի փորձ, որը կարեւոր է օգտագործել տնտեսության ճյուղերի թվային փոխակերպման գործընթացում՝ Միության թվային շուկան ձեւավորելիս: Ժամանակակից համաշխարհային աշխատանքի բաժանման գործում մասնակցության եւ թվային տնտեսության զարգացման ոլորտում արդյունքների հասնելու համար պետք է ունենալ կարեւոր ձայն, այդ իսկ պատճառով, մենք հետաքրքրված ենք արդեն 2017 թվականին համաձայնեցված ջանքերով համատեղ ծրագրերի իրականացման, ԵԱՏՄ թվային տնտեսության զարգացման ռազմավարական ուղղությունների մշակման ու իրականացման հարցերում: Մեր կարծիքով, առավել կարեւոր կարող է դառնալ տրանսպորտային-լոգիստիկ համակարգում, էներգետիկայում, գյուղատնտեսությունում, միկրոէլեկտրոնիկայում նախաձեռնությունների իրականացումը, եւ Հայաստանը պատրաստ է ակտիվ մասնակցություն ունենալ դրանց իրականացման գործում: Հարգելի՛ գործընկերներ, Կցանկանայի առանձնակի ընդգծել համակարգված տրանսպորտային քաղաքականության իրականացման կարեւորությունը: Հայաստանի առջեւ սուր կերպով կանգնած է ԵԱՏՄ անդամ երկրների հետ անխափան կապի ապահովման հարցը: ԵԱՏՄ երկրների հետ ընդհանուր սահմանի բացակայության պայմաններում մեր առեւտրատնտեսական կապը իրականացվում է Վրաստանի տարածքով՝ Վերին Լարսի անցակետով: Բայց, ցավոք, մի շարք հանգամանքներով պայմանավորված՝ եղանակային պայմաններ, բյուրոկրատական գործընթացներ, տվյալ անցակետի աշխատանքը պարբերաբար խախտվում է, ինչը լուրջ վնաս է հասցնում մեր տնտեսավարող սուբյեկտներին: Այս առումով, կարեւոր նշանակություն ենք տալիս ԵԱՏՄ անդամ պետություններին պատկանող տրանսպորտային միջոցների համար առանձին անցուղու ստեղծմանը, որը նշանակալիորեն կթեթեւացնի բեռնափոխադրումների իրականացումը: Դա մեր երկրների գործարար համայնքի ներկայացուցիչներին կտա մեր Միության գործառնության օգտակարության իրական զգացում: Համակարգված տրանսպորտային քաղաքականության առումով կցանկանայի նշել, որ ինչպես արդեն գոյություն ունեցող, այնպես էլ նոր ստեղծվող տրանսպորտային միջանցքների եւ երթուղիների ընտրության ժամանակ առաջնայնությունը նախ եւ առաջ պետք է տրվի նրանց, որոնք անցնում են ԵԱՏՄ երկրներով, իսկ դրանց ցանկը պետք է ձեւավորվի պետությունների առաջարկների հիման վրա: Երթուղիները պետք է նպաստեն ԵԱՏՄ երկրների առավել ներգրավվածությանը տարածաշրջանային եւ միջազգային ենթակառուցվածքային միջանցքների եւ համագործակցության ծրագրերին: Ցանկանում եմ անցում կատարել ԵԱՏՄ միջազգային գործունեության թեմային: Ուրախացնում է այն փաստը, որ աշխարհում մեր Միության հանդեպ հետաքրքրությունն աճում է: Ամբողջ տարվա ընթացքում ինտենսիվորեն մշակվում էին Չինաստանի, Իրանի, Հնդկաստանի, Սինգապուրի եւ այլ երկրների հետ համագործակցության հարցերը: Դա, անկասկած, ընդլայնում է միջազգային ներգրավվածության հնարավորությունները եւ բարձրացնում ԵԱՏՄ դերը միջազգային հարթակում: Կցանկանայի առանձին անդրադառնալ Իրանի հետ ԵԱՏՄ համագործակցության հարցին: Իրանի Նախագահ Ռոհանիի՝ վերջերս Հայաստան կատարած պաշտոնական այցի ընթացքում մենք հանգամանորեն քննարկեցինք ԵԱՏՄ եւ Իրանի միջեւ առեւտրատնտեսական հարաբերությունների խորացման հեռանկարները, այդ թվում՝ ազատ առեւտրի գոտու ստեղծման հարցը: Մասնավորապես, ներկայացվել են փոխշահավետ համագործակցության այն լայն հնարավորությունները, որոնք կբացվեն մեր երկրների եւ Իրանի տնտեսավարող սուբյեկտների համար: Իրանի Նախագահն իր հետաքրքրվածությունը հայտնեց ԵԱՏՄ հետ ժամանակավոր համաձայնագրի կնքման վերաբերյալ, որը կհանգեցնի ազատ առեւտրի գոտու ձեւավորմանը: Հայաստանը ակտիվորեն աջակցում է Եվրասիական տնտեսական հանձնաժողովի եւ Իրանի միջեւ բանակցային գործընթացին՝ նպատակ ունենալով որքան հնարավոր է արագ հասնել տվյալ համաձայնագրի ստորագրմանը: Միաժամանակ, մենք քննարկել ենք Պարսից Ծոց-Սեւ ծով միջազգային տրանսպորտային եւ տարանցիկ միջանցքի ստեղծման ծրագրերը: Հայաստանը՝ Իրանի հետ ցամաքային սահման ունեցող ԵԱՏՄ միակ անդամը, շեշտադրում է կատարում տրանսպորտային եւ լոգիստիկ ենթակառուցվածքների զարգացման վրա, այդ թվում՝ ներկայումս իրականացվող Հյուսիս-հարավ միջանցքի կառուցման շնորհիվ, որը ԵԱՏՄ շրջանակներում մեր գործընկերների համար հարմարավետ եւ անվտանգ հարթակ կստեղծի դեպի Պարսից ծով, այնուհետեւ Հնդկական օվկիանոս ելք ունենալու համար: Պետությունների հարգելի՛ ղեկավարներ, Ամփոփելով՝ կցանկանայի հույս հայտնել, որ համատեղ ջանքերով մենք ոչ միայն կհաղթահարենք ներկայիս ֆինանսատնտեսական դժվարությունները, այլեւ Միությունն ամրապնդելով ներսից, կբարձրացնենք մեր ինտեգրացիոն միության միջազգային կշիռը: Համոզված եմ, որ ԵԱՏՄ-ն ունի խոստումնալից ապագա, ինչը, անկասկած, կծառայի մեր տնտեսությունների զարգացմանը եւ մեր քաղաքացիների բարօրությանը: Շնորհակալություն ուշադրության համար: a7b


source: fineweb

text: «Կանաչ շարժունակությունը» «Արեւորդի» հասարակական կազմակերպության նախաձեռնությունն է, որը մեկնարկել է ՄԱԶԾ-ԳԷՀ Փոքր դրամաշնորհների ծրագրի, ՎիվաՍել-ՄՏՍ-ի եւ Վայրի բնության եւ մշակութային արժեքների պահպանման հիմնադրամի (FPWC) ֆինանսական աջակցությամբ։ Նախաձեռնության նպատակը էլեկտրական հեծանիվների օգտագործման տարածումն է՝ որպես ջերմոցային գազերի արտանետումները բացառող այլընտրանքային փոխադրամիջոց։ Էլեկտրական հեծանիվներն, ի տարբերություն սովորական հեծանիվների, հաճախակի օգտագործման համար համապատասխան են Հայաստանի ռելիեֆին՝ շնորհիվ էլեկտրական շարժիչի առկայության: Էլեկտրական հեծանիվների փորձարկումը տնտեսության տարբեր ճյուղերում ծրագրի բաղադրիչներից է։ Այն հնարավորություն է տալիս գործնականում որոշել հեծանիվների նպատակահարմարությունը, ինչպես նաեւ ստանալ անվճար խորհրդատվություն համապատասխան տեխնիկական չափանիշներ ընտրելու հարցում։ Իրականացվում են նաեւ էլեկտրական հեծանիվների կիրառության բիզնես մոդելների մշակում, ինչպես նաեւ ինտեգրում տրանսպորտային ցանցին։ Ջերմոցային գազերի նվազեցման վերաբերյալ աշխատարանները, թեմատիկ հանդիպումները, հեծանիվ վարելու վարպետության դասերը նախագծի բաղադրիչներից են՝ նախատեսված Հայաստանի կրթական հաստատությունների սաների համար։ Նախագծի հեռանկարում Հայաստանում հեծանվային մշակույթի ներդրումն է՝ ոչ միայն որպես այլընտրանքային, այլեւ՝ քաղաքային հիմնական փոխադրամիջոց։ Միջազգային հաջողված փորձի ներդնումը եւ տեղայնացումը Հայաստանի պայմաններին հնարավոր է միայն համագործակցության արդյունքում, որին եւ ուղղված է մեր կոչը տարբեր կառույցներին։


ՀՀ վարչապետ Նիկոլ Փաշինյանն այցելել է Երեւանի պետական համալսարան՝ հանդիպելու Տնտեսագիտության եւ կառավարման ֆակուլտետի ուսանողների հետ: Ռեկտոր Արամ Սիմոնյանը հանդիպմանը ներկա չէ: Իլոն Մասքն, ինչպես չքավորությունից բարձրացած ցանկացած միլիարդատեր, մշտապես աշխատանքի մեջ է: Այսպես, օրերս նրա SpaceX ընկերությունն առաջին կոմերցիոն տիեզերական թռիչքն իրականացրեց՝ ուղեծիր տանելով... Մանկապարտեզում երեխաների առցանց հերթագրումը mankapartez.yerevan.am կայքի նոր հնարավորությունն է, որը թույլ է տալիս ծնողներին տնից, աշխատավայրից կամ ցանկացած այլ վայրից առցանց հերթագրել երեխային...


text: Բաքվի «սեւ ցուցակը» առաջիկայում կարող է նոր անուններով համալրվել։ Ադրբեջանի արտգործնախարարությունը ուսումնասիրում է ռուսաստանցի լրագրողների անունները, ովքեր մասնակցել են Լեռնային Ղարաբաղ տեղափոխված ռուսաստանցի գործարար Գերման Ստերլիգովի՝ Շուշիում կազմակերպած մամուլի ասուլիսին։ «Ինտերֆաքս-Ազերբայջանի» հետ զրույցում Ադրբեջանի ԱԳՆ խոսնակ Հիմքեթ Հաջիեւն ասել է՝ «չի բացառվում, որ այդ լրագրողները անունները կընդգրկվեն ԱԳՆ ոչ ցանկալի անձանց ցուցակում»։


source: wikipedia

text: Դեպքեր փետրվարի 11 - փետրվարի 19 - Շվեյցարական Սանկտ Մորից քաղաքում անցկացվեցին երկրորդ Ձմեռային Օլիմպիական խաղերը Ծնունդներ Հունվարի 6 - Հենրիկ Ազատյան, հայ քաղաքական եւ պետական գործիչ Հունվարի 27 - Սոս Սոսյան, հայ դերասան, ՎԽՍՀ ժողովրդական արտիստ Ապրիլի 4 - Հակոբ Կրկեաշարյան, հայ վիրաբույժ, վնասվածքաբան։ Բժշկական գիտությունների դոկտոր, պրոֆեսոր (1970)։ ԵՊԲՀ պատվավոր դոկտոր (1994) Հուլիսի 28 - Ռեյ Աղայան, հագուստի դիզայներ Նոյեմբերի 23 - Գրիգոր Ավագյան (ակադեմիկոս), տնտեսագետ, աշխարհագրագետ, պրոֆեսոր (1974), աշխարհագրական գիտությունների դոկտոր (1972), Հայաստանի Հանրապետության Գիտությունների Ազգային Ակադեմիայի ակադեմիկոս (1992) Դեկտեմբերի 19 - Հրայր Մարուխյան, հասարակական-քաղաքական գործիչ, ՀՅԴ բյուրոյի ներկայացուցիչ (1972-1994), ՀՅԴ կուսակցության անդամ՝ 1950 թվականից, ՀՀԴ Բյուրոյի անդամ՝ 1963 թվականից Դերենիկ Թադեւոսյան, հայ գեղանկարիչ Ալբերտ Դիլբարյան, հայ գեղանկարիչ Սերգեյ Մարտիրոսյան, ԽՍՀՄ եւ ՀՀ ռազմական գործիչ, գեներալ-մայոր։ Հունվարի 28 - Արարատ Հովսեփյան, քանդակագործ Փետրվարի 8 - Վյաչեսլավ Տիխոնով, խորհրդային եւ ռուս դերասան, ԽՍՀՄ ժողովրդական արտիստ Փետրվարի 29 - Թորոս Թորանյան, սիրիահայ գրող, հրապարակախոս Մարտ 10 - Էլդա Գրին, արձակագիր, հոգեբան, հոգեբանական գիտությունների թեկնածու Մարտի 26 - Ռոմանոս Սարգսյան, նկարիչ, պրոֆեսոր, ՀԽՍՀ արվեստի վաստակավոր գործիչ Մարտ 28 - Արա Հարությունյան, քանդակագործ Ապրիլի 13 - Վերա Հակոբյան, հայ հաղորդավար, ասմունքող Ապրիլի 15 - Միհրան Սոսոյան, հայ գրաֆիկ, մանկավարժ Մայիս 19 - Սերգեյ Մերգելյան, հայ տաղանդավոր մաթեմատիկոս, գիտության եւ կրթության ականավոր գործիչ Մայիս 21 - Աբրահամ Ալիքյան, հայ բանաստեղծ, թարգմանիչ Հունիս 6 - Ջորջ Դոքմեջյան, հայազգի ամերիկյան պետական եւ քաղաքական գործիչ Հունիս 14 - Չե Գեվարա մարքսիստ հեղափոխական, քաղաքական գործիչ պարտիզան (վ. 1967) Հուլիս 20 - Մինաս Ավետիսյան, հայ նկարիչ (վ. 1975) Հուլիսի 22 - Վահան Խորենյան, հայ նկարիչ Օգոստոս 16 - Արա Գյուլեր, հայ լուսանկարիչ Սեպտեմբերի 29 - Լուչանո Տեսսարի, իտալացի ֆուտբոլիստ, դարպասպահ եւ գլխավոր մարզիչ Դեկտեմբեր 7 - Նոամ Չոմսկի ամերիկացի լեզվաբան, փիլիսոփա, քաղաքական ակտիվիստ, գրող, դասախոս Դեկտեմբեր 12 - Չինգիզ Այթմատով, ղրղզ արձակագիր (վ. 2008)։ Դեկտեմբեր 23 - Հովհաննես Չեքիջյան, հայ խմբավար, դիրիժոր, մանկավարժ Մահեր Ստեփանոս Սապահ-Գյուլյան, հայ ազգային-ազատագրական շարժման գործիչ, հրապարակախոս Հունիսի 18 - Ռուալ Ամունդսեն, Նորվեգացի ճանապարհորդ, հետախույզ Գրիգոր Այգունի Հաճնլյան, ջութակահար, մանկավարժ Մայիսի 7 - Ալեքսանդր Սպենդիարյան, կոմպոզիտոր (ծ. 1827) 1928 Տարեթվեր


text: Մալդիվներ (դիվեհերեն՝ Dhivehi Raa'je), պաշտոնապես Մալդիվների Հանրապետություն (Dhivehi։ Dhivehi Raa'jeyge Jumhooriyya), նաեւ հաճախ անվանում են Մալդիվյան կղզիներ, Հնդկաստանից դեպի հարավ 26 ատոլների վրա գտնվող պետություն Հնդկական օվկիանոսում։ Մալդիվյան հանրապետությունը գտնվում է ավելի քան 1192 կորալային կղզիների վրա. հեշտ կառավարման նկատառումներով՝ երկիրը բաժանված է 19 «ատալների»։ Մալդիվին փոքր կղզյակների հիանալի մոզայկա է, որոնք հիացնում են իրենց ձյունափայլ ավազներով լողափերով, արավենիներով եւ մաքուր ու տաք ջրով։ Մեկ կղզին հնարավոր է շրջանցել մի քանի րոպեի ընթացքում։ Այդ բազմաթիվ կղզիներից միայն 70 ունեն հյուրանոցներ եւ այլ անհրաժեշտ ինֆրաստրուկտուրաներ։ Շատ կղզիներ անմարդաբնակ են, եւ միայն տեղի ձկնորսներն են այցելում այնտեղ։ Պատմություն Մ. թ. I հազարամյակում Մալդիվներում բնակվել են սինհալներ, հնդիկներ, մալայացիներ, որոնք դավանում էին բուդդայականություն։ XII դարից սկսվել է իսլամի ներթափանցումը։ XIV դ. Մալդիվնեի տարածքում առաջացել է սուլթանություն։ 1558 թվականին պորտուգալացիները զավթել են Մալդիվները, սակայն 1573 թվականին վտարվել այնտեղից։ XVII դ. 2-րդ կեսին սուլթանությունն ընկել է Ցեյլոնի հոլանդական կառավարիչների իշխանության տակ, իսկ 1796 թվականին Մալդիվներում հաստատվեց Մեծ Բրիտանիայի ազդեցությունը։ 1887 թվականին Մալդիվները դարձել է բրիտանական պրոտեկտորատ, ունեին ներքին ինքնավարություն։ 1948 թվականին սուլթանի հետ կնքած պայմանագրով Մեծ Բրիտանիան լայն արտոնություններ ստացավ երկրում։ 1956 թվականի վերջին Գան կղզում սկսվեց բրիտանական ռազմական բազայի կառուցում։ 1960 թվականի պայմանագրով Գան կղզին 30 տարով վարձակալման տրվեց Մեծ Բրիտանիային. վերջինս խոստացավ տնտեսական օգնություն ցույց տալ եւ ճանաչել Մալդիվների կառավարության իրավասությունը երկրի ամբողջ տարածքի նկատմամբ։ 1965 թվականի հուլիսի 26-ին Մալդիվները հռչակվեցին անկախ, մտան ՄԱԿ-ի մեջ։ 1968 թվականին Մալդիվները հռչակվեցին հանրապետություն։ Մալդիվների կառավարությունը վարում է չմիացման քաղաքականություն, հանդես է գալիս Հնդկական օվկիանոսը միջուկային զենքից զերծ գոտու վերածելու օգտին։ Պետական կարգ Մալդիվները նախագահական հանրապետություն է։ Գործող սահմանադրությունն ուժի մեջ է 2009 թվականի օգոստոսի 7-ին։ Պետության եւ կառավարության գլուխը նախագահն է, որը հաստատում է խորհրդարանի ընդունած օրինագծերը, նշանակում նախարարներին, դատավորներին եւ այլ բարձրաստիճան պաշտոնյաների, հայտարարում է արտակարգ դրություն, շնորհում է ներում եւ այլն։ Օրենսդրական իշխանության բարձրագույն մարմինը միապալատ խորհրդարանն է՝ մեջլիսը։ Ընտրական իրավունքից օգտվում են 21 տարին լրացրած բոլոր քաղաքացիները։ Աշխարհագրություն Մալդիվյան կղզեխմբի կղզիները միջօրեականի ուղղությամբ ձգվող ստորջրյա լեռնաշղթայի վրա առաջացած 2 զուգահեռ կորալային շղթաներ են (Լաքադիվյան եւ Չագոս կղզիների միջեւ)՝ կազմված ավելի քան 2 հազար կղզիներից, որոնց մեծ մասը բնակեցված չէ։ Կղզիները շրջապատված են արգելախութերով։ Կլիման հասարակածային է, մուսսոնային։ Տարեկան ջերմաստիճանը 24-ից 30 °C է, տեղումները՝ մոտ 2500 մմ։ Կան կոկոսյան արմավի, բանանի պուրակներ, հանդիպում են հացի ծառեր։ Տնտեսություն Տնտեսությունը հիմնվում է ձկնորսության եւ ծովային արդյունագործության վրա, որոնք տալիս են արտահանության արժեքի 97%-ը։ Ձկան եւ ձկնամթերքների առեւտրի վրա իշխում է պետական մոնոպոլիան։ Ձկնորսական նավատորմում կա ավելի քան 4 հազար փոքր, առագաստավոր եւ թիավոր մակույկ։ Արդյունահանվում են մարգարիտ, խեցիներ, կորալներ։ Գյուղատնտեսությունը թույլ է զարգացած։ Հողը պատկանում է պետությանը։ Վարձակալ հողագործները պետությանն են տալիս բերքի 1/2-ը։ Մշակում են բրինձ, բանջարեղեն, հացի ծառ, մանգո, բանան, ցիտրուսներ, կոկոսյան արմավ։ Անասնապահություն գործնականորեն չկա, որոշ չափով զարգացած է թռչնաբուծությունը։ Արդյունաբերությունը ներկայացված է մի քանի մանր տնայնագործական ձեռնարկություններով։ Կա ձկնորսական նավաշինություն, մրգի պահածոների, կորալե իրերի արտադրություն եւ այլն։ Տնտեսության մեջ կարեւոր դեր ունեն տուրիզմը (800,000 հազար տուրիստ, 2014) եւ նամականիշերի թողարկումը։ Տրանսպորտային միջոցներն են առագաստային նավերը եւ մոտորանավակները։ Մալեն «բաց նավահանգիստ է»։ Արտաքին առեւտրական գործընկերներն են Շրի Լանկան, Հնդկաստանը, Սինգապուրը։ Արտահանում է ձուկ, կոպրա, ներմուծում՝ պարենային եւ արդյունաբերական ապրանքներ։ Դրամական միավորը մալդիվական ռուփին է։ Պաշտոնական լեզուն Պաշտոնական լեզուն Մալդիվերենն է, որը հնդեվրոպական լեզվաընտանիքի Արիական ճյուղին է պատկանում։ Այն նման է սինհալերենին անգլերենին եւ արաբերենին։ Երկրի կրթված մասը խոսում է անգլերեն եւ արաբերեն։ Լուսավորություն Կրթական միասնական համակարգ չունի, տարրական դպրոցներ (ուսուցման տեւողությունը 3-4 տարի) ունեն բոլոր կղզիները։ Մալեում կա նախապատրաստական 1 եւ միջնակարգ 2 դպրոց (5-6 տարի)։ Տարրական դըպրոցներում ուսուցումը տարվում է մալդվիներեն, միջնակարգում՝ անգլերեն լեզուներով։ Կրոնի ուսուցումը պարտադիր է։ Հատուկ միջնակարգ եւ բարձրագույն ուսումնական հաստատություններ չունի։ Մալեում է գտնվում երկրում միակ պետական հանրային գրադարանը (12 հազար կտոր գիրք)։ Ծանոթագրություններ Արտաքին հղումներ ԱՄՆ Կենտրոնական Հետախուզական Վարչություն Մալդիվներ Կղզի պետություններ Ունիտար պետություններ Գաճաճ պետություններ ՄԱԿ-ի անդամ երկրներ Հնդկական օվկիանոսի կղզի պետություններ Հանրապետություններ


text: Իրանի առաջին փոխնախագահ Էսհաղ Ջահանգիրիի գլխավորած պատվիրակությունը վաղը՝ հոկտեմբերի 14-ին կժամանի Հայաստան։ Իրանական Fars լրատվական գործակալության փոխանցմամբ` երկօրյա այցի շրջանակում Իրանի առաջին փոխնախագահը կհանդիպի Հայաստանի նախագահ Սերժ Սարգսյանի, վարչապետ Հովիկ Աբրահամյանի եւ Ազգային ժողովի նախագահ Գալուստ Սահակյանի հետ։ Հայաստանի կառավարության տեղեկատվության եւ հասարակայնության հետ կապերի վարչության փոխանցմամբ՝ վաղը կառավարությունում Հայաստանի վարչապետի եւ Իրանի նախագահի առաջին տեղակալի առանձնազրույցին կհետեւի ընդլայնված կազմով հանդիպումը, որից հետո Հովիկ Աբրահամյանը եւ Էսհաղ Ջահանգիրին հանդես կգան ԶԼՄ ներկայացուցիչների համար հայտարարությամբ: Հինգշաբթի օրը Աբրահամյանի եւ Ջահանգիրիի մասնակցությամբ Երեւանում տեղի կունենա հայ - իրանական գործարար համաժողով: Նախատեսված է նաեւ Իրանի նախագահի առաջին տեղակալի այցը Մատենադարան, որտեղ նա կմասնակցի Անտուան եւ Անդրե Սեւրուգյանների ցուցահանդեսի բացման արարողությանը: Էսհաղ Ջահանգիրին կայցելի նաեւ Երեւանի «Կապույտ» մզկիթ, կմասնակցի «Կապույտ» մզկիթի հիմնադրման 250-ամյակին նվիրված ընդունելությանը:


Լրատվություն Շնորհավորական 02.12.2014 / Նախագահ Սերժ Սարգսյանը շնորհավորական ուղերձ է հղել ԱՄԷ Նախագահ Շեյխ Խալիֆա Բեն Զայեդ Ալ Նահայանին Նախագահ Սերժ Սարգսյանն այսօր շնորհավորական ուղերձ է հղել Արաբական Միացյալ Էմիրությունների Նախագահ Շեյխ Խալիֆա Բեն Զայեդ Ալ Նահայանին՝ երկրի Ազգային տոնի կապակցությամբ: 02.12.2014 / Նախագահ Սերժ Սարգսյանը շնորհավորական ուղերձ է հղել Լաոսի Նախագահ Չումմալի Սայասոնիին 21b6 Նախագահ Սերժ Սարգսյանն այսօր շնորհավորական ուղերձ է հղել Լաոսի Ժողովրդական Ժողովրդավարական Հանրապետության Նախագահ Չումմալի Սայասոնիին՝ երկրի ազգային տոնի՝ Հանրապետության օրվա կապակցությամբ: 02.12.2014 / Նախագահը հեռախոսազրույց է ունեցել ՀՀ ժողովրդական նկարիչ Փարավոն Միրզոյանի հետ Նախագահ Սերժ Սարգսյանն այսօր հեռախոսազրույց է ունեցել ՀՀ արվեստի վաստակավոր գործիչ, ՀՀ ժողովրդական նկարիչ, Հայաստանի ազգային պատկերասրահի տնօրեն Փարավոն Միրզոյանի հետ` շնորհավորել նրան ծննդյան 65-ամյակի առթիվ: Հանրապետության Նախագահը հոբելյարին մաղթել է քաջառողջություն եւ հետագա ստեղծագործական հաջողություններ: 02.12.2014 / Նախագահ Սերժ Սարգսյանը շնորհավորական ուղերձ է հղել Ուրուգվայի նորընտիր Նախագահ Տաբարե Վասկեսին Նախագահ Սերժ Սարգսյանը շնորհավորական ուղերձ է հղել Ուրուգվայի Արեւելյան Հանրապետության նորընտիր Նախագահ Տաբարե Վասկեսին՝ մաղթելով արգասաբեր գործունեություն եւ նորանոր հաջողություններ: 01.12.2014 / Նախագահ Սերժ Սարգսյանը շնորհավորական ուղերձ է հղել Ռումինիայի Նախագահ Տրայան Բասեսկուին Նախագահ Սերժ Սարգսյանն այսօր շնորհավորական ուղերձ է հղել Ռումինիայի Նախագահ Տրայան Բասեսկուին՝ երկրի Միավորման օրվա առթիվ: 28.11.2014 / Նախագահ Սերժ Սարգսյանի շնորհավորական ուղերձը Հայաստանի Հանրապետության հատուկ քննչական ծառայության կազմավորման 7-րդ տարեդարձի կապակցությամբ Հայաստանի Հանրապետության հատուկ քննչական ծառայության հարգելի՛ ծառայողներ, Ջերմորեն շնորհավորում եմ ձեզ ծառայության կազմավորման 7-րդ տարեդարձի կապակցությամբ: Գոհունակությամբ պետք է նշել ծառայության հետեւողական առաջընթացի եւ զարգացման, հանցավորության դեմ պայքարում արձանագրվող դրական ցուցանիշների մասին: Առանձնահատուկ պետք է ընդգծել հակակոռուպցիոն ակտիվ գործունեություն ծավալելու, օրենսդրության կատարելագործման ոլորտում նախաձեռնողականություն ցուցաբերելու, ինչպես նաեւ ձեր ամենօրյա...


text: Դեպքեր Հունվարի 1 Բրիտանական ածուխի հանքերը ազգայնացվեցին. Նիգերիան ստացավ սահմանափակ ինքնավարություն 1960 թվականի անկախությունից առաջ։ Հունիսի 24 - Ամերիկացի օդաչու Քենեթե Առնոլդը Վաշինգտոնի մերձակայքում տեսավ 9 թռչող օբյեկտ։ Օգոստոսի 14 - Պակիստանը անկախացավ Միավորված Թագավորությունից։ Օգոստոսի 15 - Բրիտանական գաղութ Հնդկաստանը բաժանվեց երկու դոմինիոնի։ Ծնունդներ Փետրվարի 24 - Սվետլանա Սարգսյան, նկարչուհի Փետրվարի 27 - Գիդոն Կրեմեր, լատվիացի ջութակահար Մարտի 8 - Ֆլորենտինո Պերես, իսպանացի բիզնեսմեն եւ Ռեալ Մադրիդի ներկայիս նախագահը Մարտի 10 - Հեղինե Հովհաննիսյան, ազատամարտիկ Ապրիլի 16 - Քարիմ Աբդուլ-Ջաբար, նշանավոր ամերիկացի բասկետբոլիստ, բասկետբոլի պատմության 50 լավագույն բասկետբոլիստներից մեկը Հունիսի 2 - Զավեն Սարգսյան, հայ լուսանկարիչ, Սերգեյ Փարաջանովի թանգարանի տնօրեն Հունիսի 10 - Ռուբեն Անգալադյան, հայ բանաստեղծ, թարգմանիչ, մշակութաբան, փիլիսոփա։ Հունիսի 15 - Գրիգոր Ազիզյան, հայ ճարտարագետ-շինարար Հուլիսի 30 - Առնոլդ Շվարցենեգեր, ծագումով ավստրիացի ամերիկյան դերասան, բոդիբիլդինգի մարզիկ, քաղաքական գործիչ, ԱՄՆ-ի հանրապետական կուսակցության անդամ։ Օգոստոսի 11 - Արկադի Անդրեասյան, հայ կիսապաշտպան Հոկտեմբերի 24 - Արմեն Տեր-Կյուրեղյան, Միացյալ Նահանգների Կալիֆոռնիական համալսարանի քաղաքացիական ճարտարագիտության պրոֆեսոր, Հայաստանի Գիտությունների Ազգային Ակադեմիայի արտասահմանյան անդամ, պրոֆեսոր Նոյեմբերի 27 - Ալբերտ Սոխիկյան, հայ ճարտարապետ, քանդակագործ, նկարիչ Նոյեմբերի 29 - Սերգեյ Սեինյան, օրթոպեդ, ուռուցքաբան Մահեր Հունվարի 4 - Ստեփան Լիսիցյան, ազգագրագետ, հասարակական գործիչ, պատմաբան, աշխարհագրագետ, բանասեր, մանկավարժ, թարգմանիչ, հրատարակիչ, պրոֆեսոր (1941), ՀԽՍՀ գիտությունների վաստակավոր գործիչ (1945) Մարտի 18 - Էդգար Շահին, հայ նկարիչ, ֆրանսիական Պատվո լեգեոնի ասպետ եւ շքանշանակիր, Հայաստանի նկարիչների միության պատվավոր անդամ Հուլիսի 31 - Համո Օհանջանյան, դաշնակցական, հեղափոխ (ծ. 1873)։ Օգոստոսի 15 - Նիկոլ Աղբալյան, հայ գրականագետ եւ բանասեր (ծ. 1873)։ դեկտեմբերի 14 - Գուրգեն Միքայելի Ալեմշահ, հայ կոմպոզիտոր, խմբավար եւ դիրիժոր (ծնվ. 1907)։ հոկտեմբերի 7 - Արշակ Ֆեթվաճյան, հայ նկարիչ (ծնվ. 1866)։ 1947 Տարեթվեր


text: Կրոն, հասարակական գիտակցության ձեւ, աշխարհայացք է, որը հիմնված է գերբնական ուժերի, աստվածությունների նկատմամբ ունեցած հավատի վրա։ Կրոնը կարելի է սահմանել նաեւ որպես Մարդու եւ Աստծո միավորման մասին գիտություն (ըստ քրիստոնյա հեղինակ եւ ճարտասան Լակտանտիոսի)։ Կազմակերպված երկրպագում վերին կամ գերբնական ուժերին։ Կրոնը ոչ միայն հիմնված է գերբնական ուժերի նկատմամբ հավատի վրա, այլ նաեւ սահմանում է որոշակի վերաբերմունք եւ վարվելակերպ դրա նկատմամբ։ Հայերենում, ըստ Հ. Աճառյանի «Արմատական բառարանի» «կրոն» բառն առաջացել է կիր (կրել) արմատից – ոն (օն) մասնիկով ստուգաբանվում է որպես՝ կարգ, կանոն, վարք, օրենք, սովորություն, վարդապետություն, հավատք։ Ըստ «Հայկազյան բառարանի»՝ կրել եւ պահել կամ կրելի օրենք։ Ղ. Ալիշանի բացատրությամբ՝ կիրք բառից, իբրեւ «ներքին զգացում»։ Կրոնը ծագել է մարդու հետ՝ նախնադարյան շրջանում։ Կրոնի կառուցվածքային տարրեր Կրոնի կառուցվածքային տարրերն են՝ կրոնական գիտակցությունը, պաշտամունքը եւ կազմակերպությունը։ Կրոնական գիտակցություն Կրոնական գիտակցության հիմնական հատկանիշը հավատն է գերբնականի նկատմամբ, որը դրսեւորվում է գերբնական էակների (աստվածներ, ոգիներ են), բնական երեւույթների միջեւ գերբնական կապերի (մոգություն, տոտեմիզմ), նյութական իրերի գերբնական հատկությունների (ֆետիշիզմ) գոյության ընդունմամբ, դրանց նկատմամբ հուզական վերաբերմունքով եւ պրակտիկ պատրանքային փոխհարաբերությամբ։ Կրոնական պաշտամունք Կրոնական պաշտամունքի առարկան գերբնականն է։ Պաշտամունքային գործունեության տարրերն են՝ ծեսը, կրոնական տոները, զոհաբերությունը։ Կրոնական կազմակերպությունը որոշակի դավանանքի տեր մարդկանց միավորումն է։ Նախնադարում կրոնական խումբը համընկել է ցեղի կամ տոհմի հետ։ Դասակարգային հասարակությունում ցեղային պաշտամունքը փոխարինվել է պետականով, իսկ առանձին կրոնական միավորումներն՝ եկեղեցով։ էթնիկական հանրությունների ընդգրկման սահմանները նկատի ունենալով՝ կրոնը կարելի է դասակարգել. 1. տոհմացեղային կամ նախնադարյան հասարակության իշխող կրոններ (մոգություն, տոտեմիզմ, ֆետիշիզմ, անիմիզմ են) 2. ազգային կամ մեկ էթնիկական կազմավորմանը վերաբերող կրոններ (հուդայականություն, հինդուիզմ, շայնիզմ են) 3. համաշխարհային կրոններ (բուդդայականություն, քրիստոնեություն, իսլամ)։ Կրոնի ծագում Ազգային եւ համաշխարհային կրոններն իրենց հերթին բաժանվում են բազմաթիվ ուղղությունների եւ աղանդների։ Հայտնի են կրոնի ծագման եւ սոցիալական դերի բազմաթիվ մեկնաբանություններ։ Աստվածաբանությունը եւ իդեալիզմը քարոզում են կրոնի՝ բնածնության ուսմունքը։ Կրոն բխել է համաշխարհային ոգուց, անհատի ներքին ապրումներից ու պահանջներից, հանգեցվել անհատական կամ կոլեկտիվ մտածողության (Պլատոն, Հեգել, Է. Թեյլոր, Հ. Սպենսեր, Է. Դյուրկհեյմ, Ու. Ջեմս, Զ. Ֆրեյդ)։ Մինչ մարքսիստական աթեիստական միտքը փորձում էր հիմնավորել, որ ոչ թե կրոնն է մարդուն ստեղծել, այլ մարդը՝ կրոնը։ Զարգացնելով Սպինոզայի, Թ. Հոբսի, ժ. Մելյեի, Վոլտերի, Պ. Հոլբախի եւ մյուսների աթեիստական գաղափարները՝ հայ առաջավոր մտածողները նույնպես գտնում էին, որ կրոնի երկրային ծագում ունի։ Միքայել Նալբանդյանը պնդում էր, որ կրոնը տգիտության եւ սարսափի արդյունք է, Ստեփանոս Նազարյանի կարծիքով՝ բնական երեւույթները ճիշտ չհասկանալու, իսկ ըստ Գ. Կոստանդյանի՝ «Կրոնի երեւակայած խորհուրդները՝ մարդերե շինված են»։ Մինչ դեռ անհրաժեշտ էր իրական կյանքի հարաբերություններից բխեցնել համապա տասխան կրոնական ձեւերը, որը, ինչպես նշում են մարքսիզմի դասականները, միակ մատերիալիստական եւ, հետեւաբար, միակ գիտական մեթոդն էր։ Մարքսիզմը, չընդունելով կրոնի ծագման եւ սոցիալական դերի մասին իդեալիստական տեսությունները գտնում է, որ այն սոցիալ-պատմական երեւույթ է, եւ նրա վերացումը պետք է կապել կրոն-ծնող սոցիալական պատճառների վերացման հետ։ Կրոնը առաջացել է բնական եւ հասարակական ուժերի դեմ նախնադարյան մարդու պայքարի հարաբերական անզորությամբ։ Չկարողանալով բացատրել իրական երեւույթները՝ մարդը մտացածին կապեր ու գերբնական հատկություններ է հաստատել այնտեղ, ուր իշխում են օբյեկտիվ օրինաչափությունները։ Տեսական մտածողության սաղմնավորման շնորհիվ մարդը, առարկայական իրականությունից վերացարկվելով, իր մտացածին երեւակայական ուժերին հաղորդում է ինքնուրույն գոյություն, սուբաոանցիոնալ, կար գավորիդ նշանակություն, ապա եւ կենդանի, անձնավորված էակի (օրինակ աստծու) հատկանիշներ։ Այսպես ձեւավորվել է կրոնի ծագման իմացաբանական հնարավորությունը։ Այս պրոցեսի եւ կրոնական պատկերացումների առաջացման համար էական ազդեցություն են ունեցել նաեւ մարդկային հույզերն ու ապրումները (սարսափ, վախ, միայնություն, դժբախտություն)։ Կրոնի իմացաբանական արմատների կապակցությամբ Լենինը նշում է, որ «Նա անհող չէ, նա անպտուղ ծաղիկ է, անտարակույս, բայց մի անպտուղ ծաղիկ, որը բուսնում է մարդկային... կենդանի ծառի վրա»։ Այստեղից բխում է նաեւ կրոնի եւ իդեալիզմի իմացաբանական արմատների ընդհանրությունը։ Սակայն կրոնի առաջացման իմացաբանական հնարավորությունը կարող է իրականության վերածվել միայն սոցիալ-տնտեսական որոշակի պայմանների առկայության դեպքում։ Կրոնի բնութագրումը նախնադարում Նախնադարյան հասարակարգում կրոնը սոցիալականորեն պայմանավորված էր արտադրողական ուժերի ցածր մակարդակով, բնության եւ իրար նկատմամբ մարդկանց հարաբերությունների սահմանափակությամբ։ Տոհմացեղային կամ նախնադարյան հասարակության հավատալիքներ Մոգություն Կախարդություն Ոգեպաշտություն Տոտեմիզմ Ֆետիշիզմ Անիմիզմ Ազգային կամ մեկ էթնիկական կազմավորման կրոններ Միթրաիզմ Զերվանիզմ Մազդեիզմ Հինդուիզմ Հուդայիզմ Ջայնիզմ Սինտոյիզմ Համաշխարհային կրոններ Արեւապաշտություն Զրադաշտականություն Բուդդայականություն Քրիստոնեություն Մահմեդկանություն Տես նաեւ Լուսնապաշտություն Կրակապաշտություն Կռապաշտություն Հեթանոսություն Աթեիզմ Աղանդավորություն Անապատականություն Կաբալա Գրականություն The Confessions of St. Augustine by Bishop of Hippo Saint Augustine The Making of Religion by Andrew Lang Lao Tzu; Tao Te Ching (Victor H. Mair translator); Bantam (1998). The Holy Bible, King James Version; New American Library (1974). The Koran; Penguin (2000), . The Origin of Live & Death, African Creation Myths; Heinemann (1966). Selected Work Marcus Tullius Cicero United States Constitution Noss, John B.; Man's Religions, 6th ed.; Macmillan Publishing Co. (1980). N.B.: The first ed. appeared in 1949, . Ծանոթագրություններ Արտաքին հղումներ Կրոնադարան The Concept of Religion (Stanford Encyclopedia of Philosophy) IACSR – International Association for the Cognitive Science of Religion Studying Religion – Introduction to the methods and scholars of the academic study of religion A Contribution to the Critique of Hegel's Philosophy of Right – Marx's original reference to religion as the opium of the people. Sociology of Religion Resources Video: 5 Religions spreading across the world Կրոն Հիմնական թեմատիկ հոդվածներ


Եգիպտացի պրոֆեսորը նման կարծիք ունի ոչ միայն թուրքական, այլեւ հնդկական հեռուստասերիալների մասին:


Լրատվություն Մամլո հաղորդագրություններ Նախագահ Սերժ Սարգսյանը հանդիպում է ունեցել Եվրոպայի հայկական համայնքների ներկայացուցիչների հետ 07.03.2017 - 1000x666px - 480 Կբ - 1000x665px - 301 Կբ - 1000x666px - 434 Կբ - 1000x665px - 279 Կբ - 1000x666px - 392 Կբ - 1000x665px - 311 Կբ - 1000x666px - 341 Կբ - 1000x665px - 282 Կբ - 1000x665px - 295 Կբ - 1000x666px - 356 Կբ - 1000x665px - 309 Կբ - 1000x666px - 483 Կբ - 1000x666px - 308 Կբ Ֆրանսիայի Հանրապետությունում Նախագահ Սերժ Սարգսյանի պաշտոնական այցի առաջին օրն ավարտվել է Եվրոպայի հայկական համայնքների ներկայացուցիչների հետ հանդիպմամբ: Հանրապետության Նախագահը հանդես է եկել ողջույնի խոսքով, որում անդրադարձել է անկախությունից ի վեր անցած 25 տարիներին Հայաստանի Հանրապետության ձեռքբերումներին, դեռեւս առկա խնդիրներին ու մարտահրավերներին, Հայաստանի եւ Արցախի անվտանգության ապահովման ուղղությամբ իրականացվող ամենօրյա աշխատանքին, ԼՂ հիմնախնդրի կարգավորման գործընթացին, սիրիահայերին աջակցելու գործում իրականացված եւ շարունակվող ծրագրերին, Հայաստան-սփյուռք գործակցության արդի փուլի գերակա ուղղություններին եւ կոչ արել` առավել միաբանվել ու ջանքերն ուղղել համազգային նպատակների իրականացմանը, այդ թվում նոր՝ ավելի ազատ, ավելի արդար, ավելի անվտանգ եւ ավելի առաջավոր Հայաստան կերտելու գործին: «Այսօր Հայաստան-սփյուռք հարաբերություններում կարիք կա կենտրոնանալու ազգը միավորող գաղափարների ու սկզբունքների վրա՝ հաղորդելով համագործակցությանը նոր որակ ու բովանդակություն: Մեր նպատակը մեկն է՝ կառուցել արդյունավետ եւ բարեկեցիկ Հայաստան։ Միայն այդպիսի Հայաստանն է ունակ պաշտպանելու ինքն իրեն եւ զորավիգ կանգնելու սփյուռքի իր քույրերին ու եղբայրներին: Մենք որեւէ ձեւով չենք թերագնահատում մինչեւ օրս կատարված հսկայածավալ աշխատանքը եւ կյանքի կոչված բազմաբնույթ ծրագրերը: Ավելին, մեր երախտագիտության անկեղծ խոսքն ենք հայտնում դրանք իրականություն դարձրած մեր քույրերին եւ եղբայրներին: Մենք հրավիրում ենք մեր հայրենակիցներին անմիջական մասնակիցը դառնալու տարբեր բնագավառների զարգացման քաղաքականության մշակման եւ կյանքի կոչման աշխատանքներին: Մենք առաջարկում ենք քննարկել գործակցության նոր մեխանիզմներ: Որեւէ լուրջ նախաձեռնություն չպետք է դուրս մնա ուշադրությունից: Սկզբունքորեն պետք է պահպանվի թափանցիկ աշխատաոճը, բացառվեն արհեստական խոչընդոտները, եւ պատասխանատվություն կրեն ներգրավված բոլոր կողմերը։ Սիրելի՛ բարեկամներ, Մենք պետք է փորձենք ակտիվորեն օգտագործել սփյուռքի մասնագիտական ներուժը, այդ թվում նաեւ երիտասարդ ու արհեստավարժ շրջանակների հնարավորությունները, հմտությունները, նորարարական տաղանդը։ Հայը, անկախ բնակության վայրից, մշտապես աչքի է ընկել իր աշխատասիրությամբ եւ շնորհքով։ Մեր ժողովուրդը ծնել է աշխարհահռչակ գիտնականներ, արվեստագետներ, բժիշկներ, գյուտարարներ, գործարարներ։ Դա է մեր մեծ նվաճումը՝ մեր մարդկային խոշոր կապիտալը: Դուք՝ սփյուռքի մեր հայրենակիցներդ, հային ճանաչելի եք դարձրել ամբողջ աշխարհում: Այժմ եկել է Հայաստանը լայնորեն ճանաչելի դարձնելու ժամանակը: Անհրաժեշտ է աշխատել Հայաստան երկրի եւ պետության համար ավելի բարձր հեղինակություն եւ համբավ վաստակելու ուղղությամբ: Եթե ուրիշներն ունեն նավթ, գազ, ծով, ապա մեր «ծովը», մեր «ելքը դեպի արտաքին աշխարհ» դուք եք, սիրելի՛ հայրենակիցներ։ Այս հսկայական ներուժի ճիշտ ուղղորդման պարագայում կարող ենք ցանկալի հաջողությունների հասնել։ Հզորացնե՛նք մեր բոլորի հայրենիքը։ Սփյուռքը համաշխարհային տնտեսության մեջ Հայաստանի ինտեգրման հուսալի եւ ամենաարդյունավետ կամուրջ է: Պատմության անարդարության հետեւանքով աշխարհը դարձել է շատ հայերի տունը, բայց Հայաստանը եղել ու մնում է սփյուռքահայության օջախն ու հարազատ հանգրվանը: Սիրիայի ողբերգությունը եւ, մասնավորապես, սիրիահայության վիճակը բոլորիս ցավն են: Բայց այսօր, ի տարբերություն մեկ դար առաջ տեղի ունեցած աղետի, մենք ունենք մխիթարություն, որ Հայաստան պետությունն է: Հավաստիացնում եմ ձեզ, որ մայր հայրենիքը անում է հնարավորը սիրիահայերին աջակցելու գործում: Մեզ համար նրանք փախստականներ չեն, այլ հայրենադարձներ, որ վերադարձել են իրենց տուն: Մենք ջանքեր ենք գործադրում, որ նրանք հիմնավորվեն հայրենիքում եւ հարմարվեն նոր պայմաններին: Նրանցից շատերն արդեն նոր երանգ են հաղորդել մեր հասարակությանը եւ նույնիսկ բիզնես միջավայրին: Այո՛, դժվար է, եւ շատերը դեռ սպասողական վիճակում են, քանի որ մեծ է քաղաքական անորոշությունը: Այսուհետ պետք է բոլորս մեկ բռունցք դառնանք եւ մեր ջանքերն ուղղենք նոր Հայաստանի կերտմանը: Դա պետք է լինի նոր՝ ավելի ազատ, ավելի արդար, ավելի անվտանգ եւ ավելի առաջավոր երկիր: Հարգելի՛ գործընկերներ, Հայ գործարարները զգալի ավանդ ու կշիռ ունեն համաշխարհային տնտեսության բազմաթիվոլորտներում: Միաժամանակ, սփյուռքահայ գործարարների համագործակցությունը Հայաստանում եւ արտերկրում մնում է ոչ բավարար: Հայաստան-սփյուռք գործակցության արդի փուլի գերակա ուղղություններից մեկն է սփյուռքի գործարարների մասնակցության ընդլայնումը Հայաստանի Հանրապետությունում: Սփյուռքի գործարարները, ներգրավելով իրենց կապերը, կարող են նպաստել Հայաստանում օտարերկրյա ներդրումային ծրագրերի իրագործմանը: Սակայն դրանից ոչ պակաս կարեւոր է գործարար մշակույթի ձեւավորման գործում ժամանակակից հմտությունների կիրառումը: Դա առաջին հերթին կարող են անել հենց եվրոպական զարգացած միջավայրում աշխատող հայ գործարարները՝ բերելով իրենց հետ աշխատանքի կազմակերպման ամենաառաջադեմ մշակույթը: Սփյուռքի ներդրումներն այսուհետ պետք է թիրախավորված եւ նպատակային բնույթ կրեն՝ միտված լինելով Հայաստանի արդյունաբերության զարգացմանը եւ երկրի տնտեսության մյուս ճյուղերի խթանմանը: Հայաստանում գիտելիքահեն տնտեսության ենթակառուցվածքների զարգացումը տնտեսության կայացման կարեւորագույն նախապայմաններից մեկն է։ Այս առումով սփյուռքը պետք է լինի գիտելիքի եւ հմտությունների կարեւորագույն աղբյուրը Հայաստանը տարածաշրջանում գործարար եւ ներդրումային միջավայրի լավագույն վայրը դարձնելու համար։ Մենք, սիրելի՛ բարեկամներ, քաղաքացիական հասարակությունը մշտապես դիտարկել ենք որպես գործընկեր եւ ո՛չ որպես հակառակորդ: Մենք կարեւորում ենք համահայկական քաղաքացիական հասարակության ձեւավորման գործընթացը: Հեռահաղորդակցության արդի տեխնոլոգիաների պայմաններում դա թերեւս անխուսափելի իրողություն է: Եթե մենք ձեզ հետ միասին ուզում ենք, որ Հայաստանը լինի ավելի ազատ, ավելի արդար եւ ավելի ժողովրդավար, ապա մեկմեկու պահանջներ ներկայացնելու փոխարեն մենք պետք է իրար հետ խոսենք եւ ոչ միայն խոսենք, այլեւ համագործակցենք: Հայաստանում տեղի ունեցող բարեփոխումները պետք է լինեն անշրջելի: Այդ նպատակով մեզ անհրաժեշտ է հիմնովին բարեփոխել կրթության բնագավառը: Այստեղ կարեւոր են նաեւ սփյուռքի մտավոր ներուժի ներգրավումը, նոր գիտելիքի եւ հմտությունների ներդրումը կրթության ոլորտում՝ խորհրդատվությունից մինչեւ դասավանդում: Հայաստանը եւ սփյուռքը համատեղ ջանքերով կարող են աստիճանաբար հասնել մեր համազգային նպատակների իրականացմանը՝ միաժամանակ զերծ մնալով հուսախաբությունից եւ հիասթափությունից: Անհրաժեշտ է գտնել նոր լուծումներ, համախմբվել, դառնալ մեկ բռունցք եւ մեկս մյուսին լրացնելով ու օգնելով՝ առաջ շարժվել այս դժվարին ժամանակներում: Սիրելի՛ բարեկամներ, Վստահ եմ՝ քաջատեղյակ եք, որ առաջիկայում Հայաստանում թեւակոխելու է նոր ժամանակաշրջան՝ անցնելով պետական կառավարման խորհրդարանական համակարգի, ինչը ենթադրում է նոր քաղաքական մշակույթ, համակարգային լայնածավալ բարեփոխումներ։ Սահմանադրական փոփոխություններ իրականացնելու որոշումը պայմանավորված էր մեր երկրի վաղվա օրն ավելի ժողովրդավար, անվտանգ եւ բարեկեցիկ տեսնելու ցանկությամբ եւ անհրաժեշտությամբ։ Կասկածից վեր է, որ այդ փոփոխությունները ենթադրում են նաեւ սփյուռքի հետ գործակցության նորացված օրակարգ։ Այդ օրակարգը կարող է ամփոփվել հետեւյալ կարգախոսով. «Փոխադարձ վստահություն, միասնականություն եւ պատասխանատվություն»։ Պատմության ընթացքում հայ ժողովուրդը զարմանալիորեն միաբանվել է օրհասական իրավիճակներում։ Ի՞նչն է խանգարում մեզ դա անել խաղաղ պայմաններում, եւ ի՞նչն է խանգարում մեզ առաջ տանելմեր երկիրը՝ շենացնելու ու զորացնելու այն։ Ես այդ ճանապարհին անհաղթահարելի խոչընդոտներ չեմ տեսնում: Համոզված եմ, որ այսօր մենք ունենք բոլոր նախադրյալներն ու նախապայմանները՝ նոր թափ հաղորդելու մեր գործակցությանը։ Սա է մեր տեսլականը, սա է մեր պատկերացումը, սա է մեր վաղվա հաջողության անժխտելի գրավականը։ Սիրելի՛ բարեկամներ, Եզրափակելով խոսքս՝ եւս մեկ անգամ խորին երախտագիտություն եմ հայտնում բոլորիդ այստեղ լինելու համար։ Հավատացած եմ, որ մենք ի զորու ենք հաղթահարելու մերօրյա մարտահրավերները, սեփական թերահավատությունը եւ այդպիսով հավաքական ջանքերով պայքարելու հանուն մեր լուսավոր ապագայի: Միմյանց սատարելով՝ մենք կարող ենք զինվորագրվել պետականաշինության գործին եւ դրա անմիջական մասնակիցը դարձնել մեր փայլուն երիտասարդությանը։ Մենք պետք է լինենք առավել խիզախ ու նպատակասլաց, փոխադարձ հարգանքով լեցուն: Մենք պետք է տեր կանգնենք մեր վերանվաճած հայրենիքին: Մենք պետք է զորանանք, որ զորացնենք դարերով փայփայած մեր դրախտավայր հայրենիքը՝ Հայաստանը: Ուրեմն, եկեք բոլորս միասին գործենք: Շնորհակալություն»,-ասել է Հանրապետության Նախագահը: Նախագահ Սերժ Սարգսյանը Ֆրանսիայի Հանրապետությունում պաշտոնական այցի շրջանակներում երեկոյան հանդիպում է ունեցել նաեւ ֆրանսիական առաջատար ընկերություններից մեկի` «Վեոլիա»-ի գլխավոր գործադիր տնօրեն Անտուան Ֆրերոյի հետ, ում գլխավորած ընկերության հիմնադրած «Վեոլիա Ջուր» ընկերությունը հաղթելով 2016 թվականին հայտարարված միջազգային բաց մրցույթում` ստանձնել է ջրամատակարարման եւ ջրահեռացման գործառույթները Հանրապետության 45 քաղաքային համայնքներում, այդ թվում՝ Երեւանում, ինչպես նաեւ շուրջ 360 գյուղական համայնքներում: Հանդիպմանն անդրադարձ է եղել ընկերության պայմանագրային պարտավորությունների շրջանակներում ջրային տնտեսության ոլորտում իրականացվող աշխատանքներին` մատուցվող ծառայություններին եւ զարգացման ծրագրերին: a7b


text: Մարտի 9, տարվա 68-րդ (նահանջ տարիներին՝ 69-րդ) օրն է։ Տարվա ավարտին մնում է 297 օր։ Դեպքեր 1842՝ Միլանի «Լա Սկալա» թատրոնում տեղի ունեցավ Ջուզեպե Վերդիի «Նաբուկկո» օպերայի պրեմիերան։ 1953՝ Մոսկվայում Ստալինի թաղման ժամանակ հարյուրավոր մարդիկ զոհվեցին հրմշտոցի արդյունքում։ 1959՝ Նյու Յորքում խաղալիքների տոնավաճառում վաճառքի հանվեց Բարբի հանրահայտ տիկնիկը։ 1961՝ Դալայ-Լաման դիմեց ՄԱԿ Տիբեթի անկախությունը վերականգնելու կոչով։ 1966՝ Ֆրանսիայի կառավարությունը հայտարարեց Հյուսիսատլանտյան դաշինքից դուրս գալու մասին։ 1983՝ Բելգրադում սպանվեց Թուրքիայի դեսպանը։ Այդ գործով 20 տարվա ազատազրկման դատապարտվեցին Րաֆֆի Էլպեքյանը եւ Հարություն Լեւոնյանը, երկուսն էլ «Հայկական ցեղասպանության արդարության մարտիկներ» ընդհատակյա քաղաքական կազմակերպությունից։ Լեւոնյանն ազատ արձակվեց արդեն չորս տարի անց, իսկ Էլպեքյանը բանտում մնաց յոթ տարի։ Ծնունդներ 1749՝ Օնորե Միրաբո, Ֆրանսիական մեծ հեղափոխության գործիչ, կոմս 1849՝ Յոզեֆ Կոհլեր, գերմանացի իրավաբան, բանաստեղծ, գրականագետ 1861՝ Ֆրանց Յուլի Լեվինսոն-Լեսինգ, երկրաբան եւ պետրոգրաֆ 1904՝ Արտաշես Մաթեւոսյան, հայ խորհրդային բուսաբույծ 1911՝ Էդմոնդ Տիգրանյան, վաստակավոր շինարար, ճարտարապետ 1920՝ Ժանսեմ, հայազգի նկարիչ, ՀՀ ԳԱԱ արտասահմանյան անդամ 1922՝ Ռաֆայել Իշխանյան, լեզվաբան, բանասեր, դասախոս, հրապարակախոս, ՀՀ Գերագույն խորհրդի պատգամավոր (մահ. 1995 թ.)։ 1934՝ Յուրի Գագարին, ռուս տիեզերագնաց օդաչու, կատարել է պատմության մեջ առաջին թռիչքը դեպի տիեզերք (մահ. 1968 թ.) 1943՝ Ռոբերտ Ֆիշեր, ամերիկացի հայտնի շախմատիստ, շախմատի աշխարհի 11-րդ չեմպիոն (մահ. 2008 թ.) 1957՝ Արամ Մանուկյան (ՀՀՇ), պետական գործիչ, ՀՀՇ վարչության նախագահ, «Հայ ազգային կոնգրես» ՀԱԿ ընդդիմադիր կուսակցության փոխնախագահ 1968՝ Յուրի Ջորկաեֆ, ֆրանսահայ ֆուտբոլիստ, 1998 թ. Ֆուտբոլի աշխարհի առաջնության եւ 2000 թ. Եվրոպայի ֆուտբոլի առաջնության չեմպիոն։ 1990՝ Արազ Օզբիլիզ, հայ ֆուտբոլիստ, Հայաստանի ֆուտբոլի ազգային հավաքականի անդամ։ Մահեր 1974՝ Խաչիկ Դաշտենց, հայ գրող, թարգմանիչ, բանասեր (ծն. 1910) 1995՝ Եվգենի Կադիլով, խորհրդային հյուսվածքաբան Տոներ


Times.am | Անհաղթ աքլորը 13:13 - 18 / 11 / 2017 Լինում է, չի լինում՝ մի աքլո՛ր է լինում։ Էս աքլորը քուջուջ անելիս մի ոսկի է գտնում։ Կտուրն է բարձրանում, ձեն է տալի. - Ծուղրուղո՜ւ, փող եմ գտե՜լ... Թագավորը լսում է, իր նազիր-վեզիրին հրամայում է՝ գնան խլեն բերեն։ Նազիր-վեզիրը գնում են՝ խլում բերում։ Աքլորը կանչում է. - Ծուղրուղո՛ւ, թագավորն ինձանով ապրե՜ց... Թագավորը ոսկին ետ տալիս է իր նազիր-վեզիրին, ասում է. - Ետ տարեք իրեն տվեք, թե չէ աշխարհքովը մին կխայտառակի մեզ էդ Նազիր-վեզիրը ոսկին տանում են ետ տալիս աքլորին։ Աքլորն էլ կտուրն է - Ծուղրուղո՛ւ, թագավորն ինձանից վախե՜ց... Թագավորը բարկանում է, իր նազիր-վեզիրին հրամայում է - Գնացե՛ք,— ասում է,- բռնեցեք էդ սրիկային, գլուխը կտրեցեք, եփեցեք, բերեք ուտեմ, պրծնեմ դրանից։ Նազիր-վեզիրը գնում են աքլորին բռնում, որ տանեն։ Տանելիս կանչում է. - Ծուղրուղո՛ւ, թագավորն ինձ հյուր է կանչե՛լ... Տանում են մորթում, պղինձն են կոխում, որ եփեն, ձեն է տալի. - Ծուղրուղո՜ւ, թագավորն ինձ տաք-տաք բաղնիք է ղրկե՛լ... Եփում են բերում թագավորի առաջն են դնում, կանչում է. - Թագավորի հետ սեղան եմ նստե՜լ, ծուղրուղո՜ւ... Թագավորը շտապով վերցնում է կուլ տալի։ Կոկորդով գնալիս կանչում է. - Նեդ-նեղ փողոցներով անց եմ կենում, ծուղրուղո՛ւ... Թագավորը որ տեսնում է՝ կուլ տվեց, էլ չի ձենը կտրում, իր նազիր-վեզիրին հրամայում է թուրները հանած պատրաստ կենան, որ մին էլ ձեն ածի՝ զարկեն։ Նազիր-վեզիրը թրերը հանած՝ պատրաստ կանգնում են մինը էս կողմը, մյուսը էն։ Աքլորը որ թագավորի փորն է հասնում, ձեն է տալի. - Լույս աշխարհքումն էի, մութ տեղն եմ ընկել, ծուղրուղո՜ւ... - Զարկե՛ք...- հրամայում է թագավորը։ Նազիր-վեզիրը զարկում են, տալիս են թագավորի փորը պատռում։ Աքլորը դուրս է պրծնում, փախչում է, կտեր ծերին կանգնում ձեն տալի.


text: Օգոստոսի 6, տարվա 218-րդ (նահանջ տարիներին՝ 219-րդ) օրն է։ Տարվա ավարտին մնում է 147 օր։ Դեպքեր 1861 - Միացյալ Թագավորությունը զավթում է Լագոսը, Նիգերիա 1890 - հանցագործ Ուիլյամ Քեմլերը դառնում է էլեկտրական աթոռի վրա մահապատժի ենթարկված առաջին անձը 1940 - Սովետական Միությունը գրավում է Էստոնիան Ծնունդներ 1698 - Իրանի Նադիր շահ 1868 - Պոլ Լուի Շառլ Մարի Կլոդել Paul Claudel ֆրանսիացի բանաստեղծ եւ թատերագիր 1917՝ Նվարդ Զարյան, քանդակագործուհի, գրող Ռոբերտ Միտչեմ Robert Mitchum ամերիկացի կինոդերասան 1919 - Չիկ Տամատյան, ռումինահայ նկարիչ (մ. 1985) 1948 - Սերգո Կարապետյան, նախարար 1951 - Ռոբերտ Եսայան, հայ նկարիչ 1956 - Բորիս Եղիազարյան, նկարիչ 1964 - Արամ Աղամյան, ԱՊ մասնակից 1969 - Գեւորգ Մադոյան, հայագետ 1969 - Արմեն Մարտիրոսյան, հայ եռացատկորդ 1978 - Համլետ Հարությունյան, նկարիչ 1980 - Ռոման Վաիդենֆելեր Roman Weidenfeller գերմանացի ֆուտբոլիստ 1983 - Ռոբին վան Պերսի Robin van Persse հոլանդացի ֆուտբոլիստ Մահեր 1660 - իսպանացի նկարիչ Դիեգո Վելասկես 1657 - զապորոժցի զորավար եւ պետական գործիչ Բոգդան Խմելնիցկի 1925 - խորհրդային պետական եւ քաղաքական գործիչ Գրիգորի Կոտովսկի 1942 - լեհ մանկական գրող եւ մանկավարժ Յանուշ Կորչակ 1978 - Հռոմի պապ (1963-78 թթ.) Պողոս VI 1997 - խորհրդային հետախույզ Յուրգեն Կուչինսկի 1997 - Սիմոն Ալաջալով,հայ թատերական նկարիչ 2008 - Յուրի Բարսեղով, իրավագիտության դոկտոր, միջազգային իրավունքի պրոֆեսոր, դիվանագետ (ծ. 1925) 2012 - ամերիկացի վիրտուոզ ջութակահար Ռուջերո Ռիչի Արցախի պատերազմի մասնակիցներ 1992՝ Մաղավուզի պաշտպանության ժամանակ Վաղինակ Աղաջանյան Տոներ Բոլիվիա՝ Անկախության օր (Իսպանիայից՝ 1825 թ.) – Անկախության օր (Միացյալ Թագավորությունից՝ 1962 թ.) Ծանոթագրություններ


text: Ерани - Erani - Երանի - Yerani - Серия 35 full. Watch Erani episode 35 online free “Ерани”, 35 серия Саша и Влад вновь встречаются в назначенном Фело месте и снова идут на квартирную кражу. В этот раз им удается похитить из квартиры золото, и они несут его на продажу. Ани ищет работу, чтоб суметь ухаживать за дедом и иметь возможность покупать его лекарства. Частые посещения Арама не нравятся дедушке Ани, и он решает серьезно поговорить с Арамом. Тот честно признается, что любит Ани и у него серьезные намерения по отношению к ней. Ани получает звонок от работодателя, который говорит, что есть свободное место и приглашает ее в офис. Або хочет хоть чем-то помочь Ани, но когда она заходит в комнату, он застывает на месте. Эту и другие серии “Ерани” смотрите на сайте Armfilm.org. ПРИЯТНОГО ПРОСМОТРА! Երանի, 35 սերիա Սաշն ու Վլադը հանդիպում են Ֆելոյի հետ պայմանավորված վայրում եւ նորից գնում բնակարանի գողության: Այս անգամ նրանք հասցնում են բնակարանից ոսկի գողանալ եւ տանում են այն վաճառելու: Անին աշխատանք է փնտրում, որպեսզի կարողանա խնամել պապիկին եւ գնել նրա դեղերը: Արամի հաճախակի այցելությունները Անիենց տուն Սահակ պապին դուր չի գալիս եւ նա որոշում է լուրջ խոսել Արամի հետ: Արամը Սահակ պապին խոստովանում է, որ լուրջ մտադրություն ունի Անիի հետ կապված եւ որ սիրում է իր թոռնուհուն: Անիին զանգում են եւ ասում, որ ազատ աշխատանքի տեղ կա եւ կանչում իրենց մոտ: Աբոն ուզում է ինչ որ բանով օգնի Անիին, սակայն երբ Անին ներս է մտնում սենյակ, Աբոն քարանում է տեղում:


text: Մայիսի 19, տարվա 139-րդ (նահանջ տարիներին՝ 140-րդ) օրն է։ Տարվա ավարտին մնում է 226 օր։ Դեպքեր 1649 - Անգլիայի խորհրդարանի որոշմամբ Անգլիան հռչակվեց հանրապետություն (կարգավիճակը պահպանվեց հաջորդ տասնմեկ տարիների ընթացքում՝ մինչեւ միապետության վերականգնումը)։ . 1712 - Պետրոս I-ը Ռուսաստանի մայրաքաղաքը Մոսկվայից տեղափոխեց Սանկտ Պետերբուրգ։ 1780 - Հյուսիսային Ամերիկայի տարածքի մի մասի երկինքը պատվեց խավարով, պատմության մեջ այն կոչվեց «սեւ օր»։ 1802 - Նապոլեոն Բոնապարտը սահմանեց Պատվավոր լեգեոնի շքանշանը։ 1842 - տեղի ունեցավ Գաետանո Դոնիցետիի Լինդա դի Շամունի օպերայի պրեմիերան։ 1911 - Կանադայում հիմնվեց աշխարհում առաջին ազգային այգի-պարկը։ Ծնունդներ 1782 - Իվան Պասկեւիչ, ծնունդով ուկրաինացի զինվորական 1892 - Համո Բեկնազարյան, հայ կինոդերասան եւ կինոռեժիսոր 1913 - Մկրտիչ Կորյուն, հայ բանաստեղծ, առակագիր 1927 - Գարիկ Բանդուրյան, հայ բանաստեղծ, թարգմանիչ 1927 - Յուսուֆ Իդրիս, եգիպտացի արձակագիր, դրամատուրգ, հրապարակախոս, կինոսցենարիստ 1928 - Սերգեյ Մերգելյան, մաթեմատիկոս, ՀԳԱ ակադեմիկոս 1930 - Վեռնոն Ահմաջյան, հայազգի հայտնի քարաքոսաբան 1938 - Իգոր Տեր-Հովհաննիսյան, հայ խորհրդային մարզիկ (հեռացատկորդ) 1945 - Պիտ Թաունսենդ, բրիտանացի ռոք-կիթառահար, երգիչ, երգերի հեղինակ 1946 - Անդրե դը Ջայնթ, ֆրանսիացի պրոֆեսիոնալ ըմբշամարտիկ եւ դերասան 1953 - Շավարշ Կարապետյան, հայ ջրասուզորդ, աշխարհի եւ Եվրոպայի բազմակի չեմպիոն 1955 - Ջեյմս Գոսլինգ, Օրաքլ ընկերության համահիմնադիրներից 1971 - Լեռա Կուդրյավցեւա, ռուս հայտնի դերասանուհի, հեռուստահաղորդավար եւ երգչուհի 1971 - Արմեն Վաղինակի Գրիգորյան, հայ դուդուկահար 1974 - Էմմա Շապլին, ֆրանսիացի երգչուհի 1976 - Քեվին Գառնեթ, ամերիկացի պրոֆեսիոնալ բասկետբոլիստ 1977 - Նատալիա Օրեյրո, ուրուգվայցի երգչուհի եւ կինոդերասանուհի 1979 - Դիեգո Ֆորլան, ուրուգվայցի ֆուտբոլիստ, 1988 - Եվգենի Բալայկին, ռուս ֆուտբոլիստ, 1995 - Հովհաննես Գաբուզյան, հայ շախմատիստ Մահեր 1226 - Կելեստին V, Հռոմի պապ 1536 - Աննա Բոլեյն, Անգլիայի արքա Հենրի VIII-ի երկրորդ կինը եւ Եղիսաբեթ I-ի մայրը 1895 - Խոսե Մարտի, կուբացի քաղաքական գործիչ, մտավորական, լրագրող, փիլիսոփա եւ բանաստեղծ 1940 - Սեմա, հայ գրող, բանաստեղծ, թարգմանիչ, խմբագիր։ 1969 - Արսեն Երկաթ, հայ բանաստեղծ 1994 - Ժակլին Քենեդի, ԱՄՆ-ի 37-րդ Առաջին տիկին Տոներ


Վարչապետի տիկնոջ մամուլի քարտուղարը «փարատել» է մեր մտահոգությունն ու անհանգստությունն առ այն, որ Աննա Հակոբյանը Վանաձորում ամուսնու գրպանն է դնում ինչ-որ բան, որը, ենթադրել էինք, դեղեր էին։ Ու ի՞նչ է ասում Հասմիկ Հարությունյանը. «Աննա Հակոբյանը եւ վարչապետը ներկա են գտնվել Վանաձոր քաղաքի տոնին, եւ տոնակատարության ժամանակ վարչապետին եւ կնոջը տվել են Վանաձորի խորհրդանիշ կրծքանշանները։ Քանի որ վարչապետն այն չի [...] Հոկտեմբերի 27-ի, ռազմական հեղաշրջման, գաղտնի որոշումների մասին /տեսանյութ/ Yerevan Today-ի «Խոսքի ազատություն» հաղորդման հյուրը քաղաքական մեկնաբան Մենուա Հարությունյանն է։ Զրուցում ենք հոկտեմբերի 27-ի ոճրագործ Նաիրի Հունանյանի ազատ արձակման դիմումի, գործի վերաբացման եւ ռազմական հեղաշրջման փորձի քննության, Գագիկ Ջհանգիրյանի, Վահան Շիրխանյանի, Անդրանիկ Քոչարյանի եւ այլոց մասին, որոնք ոճրագործության ժամանակ իրենց պաշտոններ էին «բաժանում»։ Զրուցելու ենք նաեւ Արա Բաբլոյանի, Արսեն Բաբայանի, Հրայր Թովմասյանի դեմ արշավի, [...] Հուզական անկայուն՝ պայթյունային խանգարումներ: Ասուլիս՝ վարչապետի հոգեկան առողջության մասին Առողջապահության նախարարության դիմաց տեղի է ունենում մամուլի ասուլիս։ Թեմա՝ 1. Վարչապետի աթոռը զավթած անձի հոգեկան առողջության վերաբերյալ 2. Արսեն Թորոսյանի՝ որպես առողջապահության նախարարի անելիքների մասին։ Ավելին՝ տեսանյութում: Այսօրվա քաղաքական օրակարգը հնարավորինս շատ լայք հավաքելն է. Արտակ Զաքարյան Դավիթ Տոնոյանի ամուր ողնաշարը /տեսանյութ/ Հոկտեմբերի 27-ի ահաբեկչության 20-րդ տարելիցի կապակցությամբ «Եռաբլուր» պանթեոն են այցելել Պաշտպանության նախարարը, բարձրաստիճան զինվորականներն ու ԵԿՄ ներկայացուցիչները: Դավիթ Տոնոյանը, լրագրողների հետ զրույցում անդրադառնալով հոկտեմբերի 27-ի գործի բացահայտմանը, Արցախյան կարգավորմանը: ԱԳՆ Զոհրաբ Մնացականյանի սկանդալային հարցազրույցի ֆոնին Տոնոյանը ուշագրավ հայտարարություն է արել՝ նշելով, թե Արցախի հարցն արդեն իսկ լուծված է: Մանրամասները՝ տեսանյութում : Ղարաբաղը պատկանում է Հայաստանին. Պոզները պատասխանել է ադրբեջանցի լրագրողին /տեսանյութ/


text: «Թաթուլ Ալթունեան»-ի անւան երգի եւ պարի պետական անսամբլը համերգով հանդէս եկաւ Նոր Ջուղայում - «ԱԼԻՔ» Օրաթերթ You are here:Գլխաւոր էջ»Լուրեր»Համայնք»Նոր Ջուղա»«Թաթուլ Ալթունեան»-ի անւան երգի եւ պարի պետական անսամբլը համերգով հանդէս եկաւ Նոր Ջուղայում ՀՀ հիմնադրման 100-ամեակի առիթով կազմակերպւած համերգի մեկնարկը՝ դհոլ-զուռնայի կատարման ուղեկցութեամբ, անսամբլի անդամների մուտքն էր դահլիճ եւ նրան անմիջական յաջորդող նւագախմբի, երգչախմբի ու պարախմբի խանդավառ կատարումները: Յաջորդիւ համոյթի հաղորդավարուհի՝ Մարինէ Մալեանը ողջունելով հանդիսատեսին նշեց, որ «Թաթուլ Ալթունեան» անւան անսամբլը Իրան է ժամանել Թեհրանի Հայ Մշակութային «Արարատ» կազմակերպութեան, «ՀՈՒՍԿ» հաստատութեան եւ Հայ ակումբի համատեղ հրաւէրով եւ շնորհակալական ու երախտագիտութեան խօսք ասաց հրաւէրի եւ Իրանում ելոյթ ունենալու առիթը ընձեռելու առումով եւ նշեց. «Մշակոյթը, որպէս միասնականութեան ամրապնդման եւ Հայաստանի շուրջ համախմբելու գաղափարը սերմանելու լաւագոյն միջոցն է. դուք ապացուցեցիք, որ հայրենասիրութիւնը նախ եւ առաջ գործ է եւ ոչ խօսք»։ Նա յաւելեց. «Աշխարհի հինգ մայրցամաքներն այցելած եւ հազարաւոր սիրտ նւաճած 80-ամեայ անսամբլը, կատարելով իր առաքելութիւնը՝ աշխարհին է ներկայացրել հայկական աւանդական երգն ու պարը, ազգային նւագարանն ու հայկական տարազը»: Երեկոյի ընթացքում անսամբլը հանդէս եկաւ Սայեաթ Նովայի, Արամ Խաչատրեանի, Ալեքսանդր Հեքիմեանի, Առնօ Բաբաջանեանի, Գուսան Շերամի ու այլոց հայկական ժողովրդական ու հայրենասիրական երգ-երաժշտութեան եւ պարային համարների բարձրորակ ու շքեղ կատարումներով, որոնք արժանացան հանդիսատեսի դահլիճը թնդացնող երկարատեւ ծափողջիւններին: Համերգի աւարտին, միութեան Կենտրոնական վարչութեան անունից Մանիա Ղուկասեանը շնորհակալական խօսք ասաց իրականացրած համերգի եւ հանդիսատեսին բարձր տրամադրութիւն հաղորդող կատարումների համար, որից յետոյ թեմակալ առաջնորդի ձեռամբ յուշանւէր յանձնւեց խմբի գեղարւեստական ղեկավար՝ ՀՀ արւեստի վաստակաւոր գործիչ՝ Ժիրայր Ալթունեանին, ով ուրախութիւն եւ հպարտութիւն համարեց արւեստների ու արհեստների քաղաք՝ Սպահանի Նոր Ջուղայում կրկին անգամ ելոյթ ունենալու կապակցութեամբ, ասելով, որ «Թաթուլ Ալթունեան» անւան անսամբլը առաջին անգամ Նոր Ջուղայում համերգով ելոյթ է ունեցել 1944-թւին. նա հպարտութիւն համարեց այն, որ արւեստի եւ մշակոյթի միախառնումից ստացւել է մի գեղեցիկ որակ, որ կոչւում է եղբայրութիւն եւ համատեղ գործունէութիւն: Պրն. Ալթունեանը վերջում շնորհակալութիւն յայտնեց միութեան պատասխանատուներին հոգատար եւ բարի վերաբերմունքի համար: Նշելի է, որ Անսամբլի գեղարւեստական ղեկավարն է ՀՀ արւեստի վաստակաւոր գործիչ՝ Ժիրայր Ալթունեանը, գլխաւոր բալետմայստեր՝ ՀՀ մշակոյթի վաստակաւոր գործիչ Յովհաննէս Խաչիկեանը, տնօրէնը՝ Գրիգոր Ոսկանեանը, իսկ գործիքաւորումի բաժնի ղեկավարն է Էդգար Աւետիսեանը։ Համերգը վայելում էր Սպահանի հայոց թեմի առաջնորդ Տ. Սիփան եպս. Քէչէճեանի հովանաւորութիւնը եւ ներկայութիւնը. ներկայ էին նաեւ քահանայից դասի, Ազգային մարմինների եւ Հայ Դատի յանձնախմբի ներկայացուցիչները, միութեան արտօնատէրեր՝ Թաթուլ Օհանեանը եւ Այլին Մելիքեանը, միութենականներ եւ հոծ թւով հանդիսատես: https://alikonline.ir/news/community/isfahan/item/46709-%C2%AB%D5%A9%D5%A1%D5%A9%D5%B8%D6%82%D5%AC-%D5%A1%D5%AC%D5%A9%D5%B8%D6%82%D5%B6%D5%A5%D5%A1%D5%B6%C2%BB-%D5%AB-%D5%A1%D5%B6%D6%82%D5%A1%D5%B6-%D5%A5%D6%80%D5%A3%D5%AB-%D5%A5%D6%82-%D5%BA%D5%A1%D6%80%D5%AB-%D5%BA%D5%A5%D5%BF%D5%A1%D5%AF%D5%A1%D5%B6-%D5%A1%D5%B6%D5%BD%D5%A1%D5%B4%D5%A2%D5%AC%D5%A8-%D5%B0%D5%A1%D5%B4%D5%A5%D6%80%D5%A3%D5%B8%D5%BE-%D5%B0%D5%A1%D5%B6%D5%A4%D5%A7%D5%BD-%D5%A5%D5%AF%D5%A1%D6%82-%D5%B6%D5%B8%D6%80-%D5%BB%D5%B8%D6%82%D5%B2%D5%A1%D5%B5%D5%B8%D6%82%D5%B4#sigProIdf557a634e0


Սուրբ Հարության Ճրագալույցի Ս. Պատարագը ԱՀԹ առաջնորդանիստ Ս. Սարգիս եկեղեցում Ապրիլի 15-ին Սուրբ Հարության Ճրագալույցի Ս. Պատարագն Արարատյան Հայրապետական թեմի առաջնորդանիստ Ս. Սարգիս եկեղեցում մատուցվեց առաջնորդական փոխանորդ Գերաշնորհ Տ. Նավասարդ արքեպիսկոպոս Կճոյանի հանդիսապետությամբ: Ս. Պատարագին ներկա էին ՀՀ նախագահ Սերժ Սարգսյանը, Երեւանի քաղաքապետ Տարոն Մարգարյանը, բարձրաստիճան այրեր: Պատարագիչը Տ. Շահե քահանա Հայրապետյանն էր: Հընթացս Ս. Պատարագի Տեր հայրն ընթերցեց Ն. Ս,Օ.Տ.Տ. Գարեգին Բ Ամենայն Հայոց Հայրապետի շնորհավորական ուղերձը Նավասարդ Սրբազանին: Ուղերձում մասնավորաբար ասվում էր. «Սիրելի՛ Սրբազան, Մեր Տիրոջ՝ Հիսուս Քրիստոսի Սուրբ Հարության տոնի առիթով Մայր Աթոռ Սուրբ Էջմիածնից Հայրապետական Մեր ողջույնը, շնորհավորանքները եւ օրհնությունն ենք բերում Ձեզ, Տիրախնամ Թեմիդ թեմական եւ եկեղեցական վարչությանց հարգարժան անդամներին, ուխտապահ եկեղեցական դասին եւ հավատավոր բարեպաշտ մեր զավակներին: Այսօր համայն քրիստոնյա մարդկությունը կանգնած է Տիրոջ թափուր գերեզմանի առջեւ՝ ունկնդիր հրեշտակի ավետիսին. «Զի՞ խնդրէք զկենդանին ընդ մեռեալս, չէ՛ աստ, քանզի յարեաւե (Ղուկ. ԻԴ 5-6): «Փրկչի հզոր, հաղթող եւ սքանչելագործ Հարությունը խորտակեց դժոխքի դռները, կործանեց մահվան բռնությունը եւ «եղեւ յոյս հաստատութեան վերստին նորոգման կենդանութեան ամենայն մարդկանե (Ժամագիրք): Հարության հավատքի զորությամբ են մեր հայրերը պատմության հոլովույթում դիմագրավել փորձություններ, կերտել հաղթանակներ եւ արձանագրել հոգեւոր ու ազգային մեր կյանքի վերելքները: Այսօր եւս աշխարհասփյուռ մեր ժողովուրդը շարունակում է դիմակայել նորօրյա վտանգներին ու փորձություններին` հանուն ազգային դարավոր իր իղձերի իրականացման եւ հանուն հայոց լուսավոր գալիքի: Քրիստոսի Սուրբ Հարության բերկրալի ավետիսով Հայրապետական Մեր հորդորն ու պատգամն ենք հղում Տիրախնամ Թեմիդ բարեպաշտ Մեր զավակներին՝ պայծառ ու կենսունակ պահելու հոգեւոր ու ազգային կյանքը, նոր հանձնառություններով մասնակից լինելու հայրենիքի շինությանն ու առավել զորացմանը, ներդրում բերելու Հայաստանում, Արցախում եւ Սփյուռքում մեր ժողովրդի առջեւ ծառացած մարտահրավերների ու դժվարությունների հաղթահարմանը՝ ունկնդիր առաքյալի խոսքին. «Ինչպես որ ընդունեցիք Քրիստոս Հիսուսին` Տիրոջը, այնպես էլ ընթացեք Նրանով` արմատավորված եւ կառուցված Նրա վրա, հաստատ մնալով հավատի մեջ, ինչպես որ ուսանեցիք, որպեսզի աճեք Նրա մեջ գոհությամբ՛ (Կող. Բ 6-7) «Արդարեւ, առ Հարուցյալ մեր Տերը անսասան հավատքով միշտ լուսավոր պիտի լինի դեպի հավերժն ընթացող մեր ժողովրդի ճանապարհը: Աղոթում ենք, որ Հարուցյալ Փրկիչ զորավիg լինի Ձեզ, Տիրախնամ Ձեր Թեմի ուխտապահ եկեղեցականաց դասին, համայնքային վարչությանց բարեջան անդամներին` ի փառս Աստծո եւ ի պայծառություն Տիրախնամ Ձեր Թեմի եւ Առաքելաշավիղ մեր Սուրբ Եկեղեցու: Թող Երկնավոր Տերը պարgեւի Ձեզ քաջառողջություն եւ նորանոր հաջողություններ Ձեր պատասխանատու հանձնառությունների ու նվիրյալ ծառայության մեջ: ՔՐԻՍՏՈՍ ՅԱՐԵԱՒ Ի ՄԵՌԵԼՈՑ: ՁԵԶ ԵՒ ՄԵԶ ՄԵԾ ԱՒԵՏԻՍ: Սիրո ողջունիվ եւ օրհնությամբ՝ ԳԱՐԵԳԻՆ Բ ԿԱԹՈՂԻԿՈՍ ԱՄԵՆԱՅՆ ՀԱՅՈՑ»: Ճրագալույցի Ս. Պատարագի վերջում Նավասարադ Սրբազանը հավատավոր ժողովրդին փոխանցեց Սուրբ Հարության Ավետիսը՝ «Քրիստոս Յարեաւ ի մեռելոց: Օրհնեալ է Յարութիւնն Քրիստոսի» եւ Պահպանիչ աղոթքով արձակեց նրանց: Հավարտ Ս. Պատարագի Արարատյան Հայրապետական թեմի առաջնորդարանում Տ. Նավասարդ արքեպիսկոպոս Կճոյանի նախագահությամբ կատարվեց տնօրհնեքի կարգ: Ճրագալույցի Ս. Պատարագից հետո, ավանդույթի համաձայն, հավատացյալները Սուրբ Սեղանից իջեցրած կանթեղից վառված մոմեր տարան՝ իրենց ընտանիքներին Տիրոջ լույսն ու Հարության ավետիսը փոխանցելու: Ստանալով Տ. Նավասարդ Սրբազանի օրհնությունը՝ թեմի երիտասարդները «Հարության Ավետիս» խորագրով կանթեղներով երթ իրականացրին: Հազարավոր հայորդիներ առաջնորդանիստ Ս. Սարգիս եկեղեցուց վառվող կանթեղներով ու շարականների երգեցողությամբ քայլեցին մինչեւ Հանրապետության հրապարակ: Երթին մասնակցում էին Արարատյան Հայրապետական թեմի, ՀՅԴ երիտասարդական թեւերի, երիտասարդական հասարակական տարբեր կազմակերպությունների անդամներ, զինվորներ, ՀՀ Ոստիկանական ակադեմիայի սաներ: Արարատյան Հայրապետական թեմի տեղեկատվական բաժին


text: Հիմնադիր խորհրդարանը հաղորդագրություն է տարածել՝ տեղեկացնելով, որ քիչ առաջ Հյուսիսային պողոտայի հարակից տարածքից բերման է ենթարկվել Հիմնադիր խորհրդարանի աջակից Վահրամ Պետրոսյանը, որն իր անձնական մեքենայով տեղափոխում էր Ազատության հրապարակում տեղի ունեցող խաղաղ հավաքի տեխնիկան։ «ՃՈ ոստիկանները բերման են ենթարկել Վահրամ Պետրոսյանին տեխնիկայի հետ միասին։ Ոստիկաններից մեկը նստել է վերջինիս մեքենայի ղեկին եւ հեռացել՝ տանելով տեխնիկան»,- ասվում է հաղորդագրությունում: Նույն հաղորդագրությունում նշվում է նաեւ, որ այս պահին խուզարկություն է տեղի ունենում Ալեք Ենիգոմշյանի բնակարանում։


Լրատվություն Շնորհավորական Նախագահը շնորհավորական ուղերձ է հղել Դոնալդ Տուսկին՝ Եվրոպական խորհրդի նախագահի պաշտոնում ընտրվելու առթիվ 03.09.2014 Նախագահ Սերժ Սարգսյանն այսօր շնորհավորական ուղերձ է հղել Լեհաստանի Հանրապետության վարչապետ, Եվրոպական խորհրդի նորընտիր նախագահ Դոնալդ Տուսկին. «Հարգելի պարոն Տուսկ, ջերմորեն շնորհավորում եմ Ձեզ Եվրոպական խորհրդի նախագահի բարձր պաշտոնում ընտրվելու կապակցությամբ: Մաղթում եմ հաջողություններ Ձեր պատասխանատու առաքելությունն իրականացնելիս, որը, հավատացած եմ, արգասաբեր կլինի թե՛ Եվրամիության անդամ պետությունների, թե՛ հարեւան եւ գործընկեր երկրների համար: Մենք շահագրգիռ ենք, որ Ձեր պաշտոնավարման ընթացքում Հայաստանի հարաբերությունները մեր կարեւորագույն գործընկեր Եվրոպական միության հետ շարունակեն ընդլայնվել՝ բացելով համագործակցության նոր հորիզոններ: Վերահաստատում եմ նաեւ Արեւելյան գործընկերության շրջանակներում Եվրոպական միության հետ ընդհանուր արժեքների վրա հիմնված համապարփակ գործակցությունը շարունակելու Հայաստանի հանձնառությունը: Վստահ եմ, որ մեր միջեւ սկիզբ առած կառուցողական երկխոսությունը եւ հայ-լեհական դինամիկ զարգացող միջպետական հարաբերություններն իրենց դրական ազդեցությունը կունենան ԵՄ-Հայաստան համագործակցության հետագա խորացման վրա»,-ասված է ՀՀ Նախագահի շնորհավորական ուղերձում: a7c


Documents Decrees of the President of RA 24.05.2017 Ի. Զ. ԶԱՔՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Շ. Հ. ՇԱՀԻՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՎԵՍՏԻ ՎԱՍՏԱԿԱՎՈՐ ԳՈՐԾՉԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Ս. Բ. ԳԱՍՊԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՎԱՍՏԱԿԱՎՈՐ ԳՈՐԾՉԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Ի. Հ. ՊԵՏՐՈՍՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇԱԿՈՒՅԹԻ ՎԱՍՏԱԿԱՎՈՐ ԳՈՐԾՉԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ 24.05.2017 Մ. Գ. ԲԱՐՍԵՂՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԱՍՏԱԿԱՎՈՐ ԱՐՏԻՍՏԻ ՊԱՏՎԱՎՈՐ ԿՈՉՈՒՄ ՇՆՈՐՀԵԼՈՒ ՄԱՍԻՆ


text: Թուրքիայում եւ Սիրիայում Միացյալ Նահանգների դեսպանների հաստատելու հարցը Սենատում հետաձգելը ազդում է տարածաշրջանում ԱՄՆ-ի քաղաքականության վրա, երկուշաբթի օրը ասել է Օբամայի վարչակազմի ներկայացուցիչը։ Փետրվարին ԱՄՆ-ի նախագահ Բարաք Օբաման Սիրիայում ԱՄՆ-ի դեսպանի պաշտոնում առաջադրել էր Ռոբերտ Ֆորդի թեկնածությունը, իսկ հուլիսին առաջադրել էր Ֆրենսիս Ռիկարդոնի թեկնածությունը՝ Թուրքիայում ԱՄՆ-ի դեսպանի պաշտոնի համար։ 2005 թվականից ԱՄՆ-ը Սիրիայում դեսպան չունի։ Վաշինգտոնը Դամասկոսից հետ էր կանչել իր դեսպանին Լիբանանի նախկին վարչապետ Ռաֆիկ Հարիրիի սպանությունից հետո։ Պետդեպարտամենտի խոսնակ Ֆիլպ Քրոուլին երեկվա բրիֆինգում ասել է, թե ցանկանում են առաջընթաց տեսնել դեսպաններ Ռիկարդոնի ու Ֆորդի նշանակման հարցում եւ շարունակում են խորհրդակցությունները Սենատի հետ։ Քրոուլին ասել է, որ Թուրքիան ու Սիրիան կենսական նշանակության երկրներ են տարածաշրջանի ապագայի համար։ Նա նշել է, որ այդ երկրների հետ ամենօրյա շփումների կարիք կա եւ հույս է հայտնել, որ Սենատի միջանկյալ ընտրություններից հետո նրանց նշանակման հարցում առաջընթաց կլինի։ Սենատի մեկ երրորդի համար միջանկյալ ընտրությունները անցկացվելու են նոյեմբերի սկզբին։


Լոռվա կոխ: Հնար 5: Կառչում ոտնաթաթով՝ դրսից – Զորակն ՌՄԱ ա) ձախ ոտքը շատ առաջ է դրել բ) խաչաձեւել է ոտքերը գ) ծալելով ոտքերը՝ վարժակցին ձգում է դեպի իրեն: Կոխ: Հնար 5: Կառչում ոտնաթաթով՝ դրսից ա) հակառակորդին ետ հրելով՝ նստեցնել ձախ ոտքի վրա. բ) ստիպել հակառակորդին շարժվել ձախ գ) ստիպել հակառակորդին ձգել հարձակվողին դեպի իրեն: Ելման դրությունը: Կանգնվածքը՝ հարձակվողն աջով, հակառակորդը՝ ձախով: Աջ եւ ձախ ձեռքերով բռնել հակառակորդի տարանուն թեւերը: Կատարումը: Ձախ ոտքի վրա ոստնելով դեպի հակառակորդի նույնանուն ոտքը՝ հարձակվողը այդ ոտքը դրսից դնում է այնպես, որ նրա ծայրը գտնվի հակառակորդի ձախ ոտնածայրի հետ մի ուղղության վրա: Որից հետո, ծունկը քիչ ծալելով, կքանստում է նույն ոտքի վրա, ծալում իր աջ ոտքը, ծնկում ու դրսի կողմից ոտնաթմբով կառչելով հակառակորդի ձախ սրունքից (հետեւի կողմից), կտրուկ ուղղում է ձախ ոտքը: Ապա աջ ոտքի դեպի վեր-ձախ ուժեղ շարժումով (ուղղելով նաեւ աջ ոտքը), հակառակորդի բռնած ոտքը ուղիղ իր առջեւում որքան հնարավոր է դեպի վեր է բարձրացնում: Միաժամանակ նա ձեռքերով եւ իրանով կտրուկ շարժվում է դեպի ետ ու աջ՝ ցածր, այսինքն՝ աջ ձեռքով՝ դեպի աջ՝ ցած, իսկ ձախ ձեռքով՝ դեպի վեր՝ աջ: Երբ հակառակորդը, կորցնելով հավասարակշռությունը, սկսում է վայր ընկնել, հարձակվողն իր ծնկում ծալված աջ ոտքը դնում է ցած, ներբանի վրա, դեպի աջ՝ ետ: Վերջնական դրությունը: Հնարը ճիշտ կատարելու դեպքում հակառակորդը կընկնի մեջքի վրա՝ հարձակվողից աջ ու ետ, իսկ վերջինս կմնա ոտքի վրա կանգնած: Պաշտպանությունը: Պաշտպանվելու համար անհրաժեշտ է դառնալ դեպի ձախ՝ ձախ ոտքը դնել ոտնածայրի վրա, մարմնի ծանրությունը փոխադրել առաջ, կամ, պարզապես, ոտքն ազատել կառչումից ու դնել ձախ, այսինքն՝ հարձակվողի աջ ոտքից դուրս: Հակահնարը: Խփում թաթով (դեպի ձախ) տարանուն թեւքերից բռնելով: Լոռվա կոխ: Հնար 2. Կառչում դրսից Լոռվա կոխ: Հնար 8. Փաթաթում եւ կառչում՝ թաթով ներսից Next story Լոռվա կոխ: Հնար 6. Փաթաթում ներսից Previous story Սիմոն փահլեւանը հաղթում է հույն ըմբիշին


NEWS.am STYLE-ը գրում է.


Էջ:Shirvanzade, Collection works, vol. 2.djvu/150 — Վիքիդարան Էջ:Shirvanzade, Collection works, vol. 2.djvu/150 Փառք աստուծո, փառք աստուծո, շատ ուրախ եմ։ Դեհ, գնանք այժմ, Նիկողայոսը սպասում է... Երեւեցան եւ՛ օրիորդ Նատալիան ու Ախշարումյանը, ամուրիին շրջապատեցին։ Այլեւս դժվար էր ազատվել նրանց ձեռքից։ Սակայն նա դարձյալ ներողություն խնդրեց, հեռացավ, ասելով, որ իսկույն կվերադառնա։ Նա Մարիամին չգտավ այնտեղ, ուր թողել էր։ Նա վազեց այս ու այն կողմ, անցավ նախագավիթ, եւ այստեղ տեսավ, որ օրիորդը եղբոր թեւին հենած, սանդուղքով ցած է իջնում։ Նա ինքն իրան մոռացավ, եւ հրելով ճանապարհին պատահած հանդիսականներին, խելագարվածի պես հետեւեց նրանց։ — Դուք արդեն գնո՞ւմ եք: Նա պատասխան չստացավ։ Իջնելով ցած, հանդերձարանում նա մի քիչ ուշքի եկավ, շփոթվեց ինքն յուր արածից։ Նա ձեռը մեկնեց Ռուբենին։ Երիտասարդը գունաթափված էր, աչքերի մեջ փայլում էր մի տեսակ, նրա բարի դեմքին անհամապատասխան, կատաղություն։ Պարզ էր, որ Մարիամը հաղորդել էր նրան բժշկի վարմունքը։ Դողդողացող ձեռներով նա պահեց քրոջ վերարկուն, հագցրեց, առավ նրա թեւը եւ շտապեց դեպի դուրս։ Հեգ ամուրին մնաց բեւեռված յուր տեղում։ Ընկճված, հուսահատված, նայեց Մարիամի հետեւից։ Նա ծանր եւ ակամա քայլերով բարձրացավ վեր։ Նա զգում էր յուր շուրջը մի ամայություն, կարծես, Մարիամի գնալով նրա համար ամեն ինչ վերջացավ, կարծես, այլեւս հավիտյան խորտակվեցին նրա հույսերը։ Սեղանատանը չհասած, նա հանդիպեց Մելիք-Բարսեղյանին, որ խոսում էր մի հարուստ եւ բավական ծեր դրամատիրոջ հետ։ Որքան ատելի թվաց նրան բժշկի լուրջ կերպարանքը։ Նա ձգեց նրա վրա մի սպառնողական, մի սուր հայացք։ Բժիշկը բարեկամաբար ժպտաց։ Այդ նրան ավելի կատաղեցրեց։ Նա համարում էր իրան վիրավորված, հաղթված եւ մինչեւ անգամ ստորացած մի նոր, մի տակավին անհայտ երիտասարդի առաջ։ Ինչպե՜ս, նա սիրե, նա այնքան եռանդով հետամուտ լինի մի օրիորդի, որից երես է դարձնում մի ինչ-որ կիսաքաղցած բժիշկ։ Էլ ո՜ւր մնացին Հալաբյանի անունը, դիրքը եւ հարստությանը։ Ստացված է «https://hy.wikisource.org/w/index.php?title=Էջ:Shirvanzade,_Collection_works,_vol._2.djvu/150&oldid=260862» էջից Այս էջը վերջին անգամ փոփոխվել է 24 Մայիսի 2019-ի ժամը 13:20-ին:


text: Սերգեյ Մարկեդոնով, Մոսկվայի Միջազգային հարաբերությունների պետական ինստիտուտի Միջազգային հետազոտությունների ինստիտուտի առաջատար գիտաշխատող, «Միջազգային վերլուծություն» հանդեսի գլխավոր Անկարայի եւ Կիեւի՝ դինամիկ զարգացող հարաբերություններն արդիական են դարձնում այնպիսի հարցեր, ինչպիսիք են Թուրքիայի ակտիվ ներթափանցումը նախկին Խորհրդային Միության տարածք, հետխորհրդային մի շարք պետությունների ռազմաքաղաքական հովանավորի դերում հանդես գալու նրա պատրաստակամությունը, ինչպես նաեւ ՆԱՏՕ-ի «գրանցում» չունեցող որոշ երկրների համար առանց ձեւական անդամակցության Դաշինքի հետ հարաբերություններն ամրապնդելու հնարավորությունը: Այցելություններ եւ քաղաքական խորհրդանիշներ Վերջին տարիներին Կիեւի եւ Անկարայի ներկայացուցիչների երկկողմ շփումների ակտիվացում է նկատվում՝ բարձրագույն մակարդակով։ Առաջին անգամ ուկրաինական պետության ղեկավարն այցելել է Թուրքիայի Հանրապետություն 2019թ.-ի օգոստոսին։ Դա տեղի ունեցավ նախագահական ընտրություններում Զելենսկու հաղթանակից ընդամենը չորս ամիս անց։ 2020թ.-ի փետրվարի սկզբին Անկարայից բարձրաստիճան հյուր ընդունելու Կիեւի հերթն էր։ Ութ ամիս անց կայացավ Զելենսկու նոր աշխատանքային այցը Թուրքիա։ Այս երկու իրադարձությունների միջեւ՝ 2020թ.-ի օգոստոսի 27-ին, նախագահ Ռեջեփ Թայիփ Էրդողանը բանակցություններ անցկացրեց Ուկրաինայի փոխվարչապետ Օլեգ Ուրուպսկիի հետ։ 2021թ.-ի ապրիլի 10-ին Թուրքիա այցելեց Ուկրաինայի նախագահը։ Ինչպես տեսնում ենք, երկկողմ շփումների ինտենսիվությունը շատ բարձր է։ Բայց շատ ավելի կարեւոր է այդ դիվանագիտական իրադարձությունների համատեքստը։Հարկ է ուշադրություն դարձնել, որ Էրդողանի այցը Կիեւ 2020թ. փետրվարի 3-ին պարզապես հարմարեցված չէր Թուրքիայի Հանրապետության եւ հետխորհրդային Ուկրաինայի միջեւ դիվանագիտական հարաբերությունների հաստատման քսանմեկերորդ տարեդարձի օրվան: Այն տեղի ունեցավ Սիրիայում կտրուկ ռազմական սրացման ֆոնին։ Բայց եթե թուրքական հողում Զելենսկու հետ առաջին հանդիպման ժամանակ Էրդողանն ամեն կերպ հեռու էր մնում Մոսկվայի հասցեին քննադատություններից, ապա Կիեւում նա ազատություն տվեց զգացմունքներին։ Ռուսաստանը քննադատվեց այն բանի համար, որ նպատակաուղղված կերպով աչք է փակում «սիրիական ռեժիմի» գործողությունների վրա։ Այդ ֆոնին Կիեւն ու Անկարան պայմանավորվածություն ձեռք բերեցին ռազմատեխնիկական ոլորտում համագործակցության ակտիվացման մասին։ Նախորդ տարվա հոկտեմբերին Զելենսկու «ճախրանքը» դեպի թուրքական ափեր անցնում էր ղարաբաղյան երկրորդ պատերազմի ֆոնին։ Այդ իրադարձություններում Անկարայի դերն այլեւս չէր հանգում Ադրբեջանի՝ հետխորհրդային տարածքում Թուրքիայի գլխավոր դաշնակցի տարածքային ամբողջականության մասին հերթապահ-խորհրդանշական խոսքերին։ Կովկասյան տարածաշրջանում նոր դերի հայտ էր ներկայացվել։ Եվ պարզ դարձավ, որ Կասպից ծովում հաստատվելով՝ Թուրքիան կսկսի իրեն առավել ակտիվ դրսեւորել ինչպես միջինասիական, այնպես էլ սեւծովյան ուղղություններով։ Ղարաբաղյան հակամարտության հրանոթային նվագակցությամբ Կիեւն ու Անկարան պաշտպանական համակարգերի ամրապնդման գործում երկարաժամկետ համագործակցության մասին հուշագիր ստորագրեցին։ Դրա հետեւանքը դարձավ Ուկրաինայի պաշտպանության նախարարության եւ անօդաչու թռչող սարքեր ու կորվետներ (ռազմանավեր) արտադրող մի շարք թուրքական ընկերությունների միջեւ համաձայնագիրը, որը ստորագրվեց 2020 թ.-ի դեկտեմբերին: Եվ վերջապես, 2021թ.-ի ապրիլ։ Զելենսկու այցը Թուրքիա տեղի ունեցավ Դոնբասի իրադրության նկատմամբ հետաքրքրության ցայտուն աճի ֆոնին: Ուկրաինայի հարավ-արեւելքում հակամարտության ապասառեցում է տեղի ունենում։ Եվ հարցն այստեղ ոչ միայն հաճախակի դարձած ռազմական միջադեպերն են, որոնք արձանագրում են ԵԱՀԿ ներկայացուցիչները, լրագրողներն ու փորձագետները։ Ակնհայտ են խաղաղ գործընթացի լճացումը, գոյություն ունեցող ձեւաչափը փոխելու փորձերը՝ կամ ԱՄՆ-ի «նորմանդական քառյակին» միանալու, կամ էլ բանակցությունները Մինսկից որեւէ, իբր «չեզոք» մայրաքաղաք տեղափոխելու ճանապարհով։ Չնայած մինչ այժմ Բելառուսի ղեկավարությունը, սերտ կապեր ունենալով Ռուսաստանի հետ, ձեռնպահ էր մնում Դոնբասի շուրջ ստեղծված իրավիճակի վերաբերյալ միանշանակ դիրքորոշումից։ Զելենսկին եւ Էրդողանը փոխադարձ աջակցության ու համերաշխության բազմաթիվ նշաններ են ցուցադրել։ Բայց ամեն դեպքում, նման պատմություններում միշտ նրբություններ կան, որոնց վրա արժե ուշադրություն դարձնել։ Ի՞նչ համակարգային հիմքեր կան ուկրաինա-թուրքական հարաբերությունների ակտիվացման համար։ Եվ կարելի՞ է արդյոք ամբողջությամբ նույնացնել Անկարայի եւ Կիեւի դիրքորոշումները։ Երկկողմ համագործակցության հիմքերը Սկսենք նրանից, որ Ուկրաինայի համար նախագահ Էրդողանն ու թուրքական քաղաքական վերնախավը երախտապարտ լսարան են։ Հատկապես այն ժամանակ, երբ խոսքը Ղրիմի նկատմամբ Կիեւի վերահսկողության կորստի մասին է։ Ղրիմի թաթարական համայնքը կարեւոր ներքին գործոն է Թուրքիայի համար։ Տարբեր գնահատականներով ՝ երկրում ապրում է Ղրիմի թաթարների մոտ 4-5 միլիոն հետնորդ։ Ռուս թուրքագետ Պավել Շլիկովի խոսքով, «Թուրքիայում կան ուժեր, որոնք պատրաստ են շահագործել թուրքական վերնախավի մի մասի ռոմանտիկ տրամադրությունները, որոնք երազում են Կովկասում, Ղրիմում, Պովոլժիեում, Կենտրոնական Ասիայում զավթողական քաղաքականության ուժեղացման մասին եւ Ռուսաստանը դիտարկում են ոչ թե որպես գործընկեր, այլ որպես աշխարհաքաղաքական հակառակորդ»: Հետեւանքը Ղրիմի հարցում Անկարայի դիրքորոշման հստակ հռետորաբանությունն է։ Թուրքական քաղաքական վերնախավի ներկայացուցիչներն ամեն անգամ ընդգծում են, որ չեն ճանաչում թերակղզու նկատմամբ ՌԴ իրավազորությունը։ Ավելին, թուրքական վերնախավը, գիտակցելով Մոսկվայի եւ Կիեւի հարաբերությունների ողջ բարդությունը, ուկրաինական ալիքներն օգտագործում է Ռուսաստանի քաղաքականությունից իր դժգոհությունը հեռարձակելու համար։ Բացի այդ, Զելենսկու համար կարեւոր են շփումները Պոլսո պատրիարք Բարդուղիմեոսի հետ, որի ազդեցությունը նա փորձում է օգտագործել իր երկրում ուղղափառ եկեղեցու «ազգայնացման» թրենդի ամրապնդման համար։ Մենք տեսնում ենք Ադրբեջանի հետ իր առանձնահատուկ հարաբերությունները ցուցադրելու Ուկրաինայի պատրաստակամությունը, ինչպես նաեւ Օսմանյան կայսրությունում Հայոց ցեղասպանության ճանաչման քաղաքականության մերժումը։ Մինչդեռ, Թուրքիայի համար Ուկրաինան պարզապես Մոսկվայի հետ խիստ ոչ միանշանակ «մրցակցային համագործակցության» համատեքստում գոյություն ունեցող դժգոհությունների եւ հույզերի արտանետման ուղի չէ։ Ի վերջո, ՌԴ-ի եւ Թուրքիայի Հանրապետության նախագահների եւ արտգործնախարարների գծով հաղորդակցության ուղիները կարգավորված են եւ վատ չեն աշխատում։ Ի դեպ, ապրիլին Զելենսկու այցելությունից առաջ թուրքական կողմի նախաձեռնությամբ հեռախոսազրույց է տեղի ունեցել Ռեջեփ Թայիփ Էրդողանի եւ Վլադիմիր Պուտինի միջեւ։ Անկարան փորձում է իր գիծը տանել այնպես, որ մի կողմից բացահայտ հակասության մեջ չմտնի ԱՄՆ-ի եւ ՆԱՏՕ-ի հետ՝ պահպանելով անդամակցությունը Հյուսիսատլանտյան դաշինքին, բայց մյուս կողմից էլ բոլորին ցույց տա իր արտաքին քաղաքական «անհատականությունը»։ Ղրիմի հարցը կամ հետխորհրդային տարածքում ակտիվացումն առաջին հերթին թուրքական կողմի նախաձեռնությունն է։ Բայց, միեւնույն ժամանակ, դա նաեւ Վաշինգտոնի եւ Բրյուսելի հետ իր համերաշխությունը ցույց տալու հնարավորություն է։ Որպես հետեւանք՝ Կիեւի հյուսիսատլանտյան ձգտումների առաջ մղմանն օգնելու մասին Էրդողանի հայտարարությունը։ ՆԱՏՕ-ին Ուկրաինայի անդամակցության հույսը փոքր է, բայց նրա տարածքային ամբողջականությանը, ինչպես նաեւ դաշինքամետ ընտրությունն աջակցելու հռչակագիրը դրականորեն կընդունվեն ամերիկացի եւ եվրոպացի դաշնակիցների կողմից: Եվ այստեղ կցանկանայի ուշադրություն հրավիրել առաջնային կարեւորության մի սյուժեի վրա։ Ուկրաինայի եւ Վրաստանի շուրջ վեճերը չեն դադարում։ Արդյո՞ք այդ երկու երկրները մոտակա ժամանակներում ՆԱՏՕ-ի անդամ կդառնան։ Բայց այս հարցը, իր ամբողջ կարեւորության հետ միասին, երկրորդական է։ Պատմությունը բազմաթիվ դեպքեր գիտի, երբ այս կամ այն երկիրը, առանց պաշտոնապես Դաշինքի անդամ լինելու, արտոնյալ գործընկեր է դարձել ինչպես ԱՄՆ-ի, այնպես էլ Վաշինգտոնի առանձին դաշնակիցների համար։ Մի՞թե հենց այդպես չի եղել Իսրայելի, Հարավային Կորեայի, Ճապոնիայի, Ֆրանկոյի բռնապետության ժամանակների Իսպանիայի հետ։ Բայց շատ առաջ չանցնենք։ Մի՞թե ՆԱՏՕ-ին անդամակցության բացակայությունը Ադրբեջանին խանգարեց դառնալ Թուրքիայի՝ Դաշինքում թվաքանակով երկրորդ բանակն ունեցող երկրի ռազմավարական դաշնակիցը։ Կիեւը Բաքու չէ Նշանակում է՝ Ուկրաինայի եւ Թուրքիայի միջեւ խնդիրներ չկան, իսկ նրանց միությունը շուտով կվերածվի ադրբեջանաթուրքական մոդելի նման ինչ-որ բանի՞։ Չարժե հապշտապ եզրակացություններ անել։ Եվ առաջին հերթին այն պատճառով, որ Բաքուն, ի տարբերություն Կիեւի, իր քաղաքականությունը կառուցում է ցանկացած ինտեգրացիոն նախագծից հեռու մնալով։ Մինչդեռ Ուկրաինան հստակ արտաբերում է այնպիսի քաղաքական նպատակներ, ինչպիսիք են անդամակցությունը ՆԱՏՕ-ին եւ ԵՄ-ին։ Նշանակում է՝ այն ավելի կախյալ կարգավիճակում է այն հարցում, որը բնութագրվում է որպես երկկողմ ձեւաչափ։ Քանի դեռ Վաշինգտոն-Բրյուսել-Կիեւ եռանկյունու հարաբերությունները լավ են, խնդիր չկա։ Բայց հենց որ Նահանգները խանդ զգան իրենց եվրասիական գործընկերոջ նկատմամբ, իրավիճակը կարող է փոխվել։ Եվ Կիեւը ստիպված կլինի ընտրություն կատարել։ Բաքվում կարող են առանձնապես ուշադրություն չդարձնել ժողովրդավարության եւ բարեփոխումների մասին «կողմնակի մարդու» խորհուրդներին։ Ուկրաինան որոշում ընդունելու գործընթացում չունի այն անկախությունը հավաքական Արեւմուտքից, որն ունի Ադրբեջանը։ Եվ այստեղ ճիշտ ժամանակն է հիշեցնել ուկրաինաթուրքական օրակարգի այնպիսի սյուժե, ինչպիսին է հայտնի կրոնական եւ հասարակական գործիչ Ֆեթուլլահ Գյուլենի հետ կապված ընդդիմադիրներին Անկարային հանձնելը։ 2021 թ.-ի հունվարին Ուկրաինայից արտաքսեցին երկու թուրք ուսուցիչների՝ Սամեթ Գյուրին եւ Սալիհ Ֆիդանին։ Հայրենիքում նրանց անմիջապես մեղադրանք առաջադրեցին։ Բայց նման կոոպերացիան, որպես կանոն, առաջացնում է իրավապաշտպանների եւ տարբեր միջազգային կազմակերպությունների (օրինակ՝ «Freedom House»-ի) կտրուկ բողոքը։ Եվ չնայած Միացյալ Նահանգներն ավանդաբար հավասարակշռություն են պահպանում «իրական քաղաքականության» եւ արժեհամակարգային մոտեցման միջեւ, այնտեղի հասարակական կարծիքը Ուկրաինային ընկալում է ոչ թե որպես Արաբական Արեւելքի երկիր՝ իր «առանձնահատկություններով, այլ որպես եվրոպական պետություն, որը ձգտում է «ժողովրդավարության բարձր չափանիշների»։ Եվ այն, ինչ ներվում է Ծոցի երկրներին, Կիեւին կարող են թույլ չտալ։ Սակայն ԱՄՆ-ից բացի՝ կան նաեւ այլ սահմանափակող գործոններ։ Վերջին տարիներին Էրդողանը շատերին է մարտահրավեր նետել։ Այդ ցուցակում են եւ Մոսկվան, եւ Վաշինգտոնը, եւ Պեկինը, եւ Դելին։ Սակայն, առաջ մղելով հանգստության գլխավոր խռովարարի իր համբավը, Թուրքիայի նախագահը բազմիցս առճակատման ռացիոնալացման ունակություններ է ցույց տվել։ Եվ պատահական չէ, որ իր ուկրաինացի գործընկերոջ այցելության ընթացքում նա վերջինիս մատնացույց էր անում Մինսկի համաձայնությունների իրականացման անհրաժեշտությունը։ Եվ դա այն դեպքում, երբ Կիեւում արդեն անթաքույց խոսում են այն մասին, որ դրանք հնացել են եւ չեն համապատասխանում այսօրվա օրակարգին։ Միաժամանակ ուկրաինական բանակին «Բայրաքթար» ԱԹՍ-ների մատակարարումները, որոնք լավ են դրսեւորել իրենց Ղարաբաղում ռազմական գործողությունների ընթացքում, կարող են գործնականում հակասել դիվանագիտորեն չափած-ձեւած ճառերին: Չէ՞ որ Անկարան հազիվ թե կարողանա երաշխավորել, որ Կիեւը չի ցանկանա դրանց օգնությամբ նախորդ տարվա ղարաբաղյան փորձը կրկնել Դոնբասում։


Արա Բաբլոյանը հանդիպել է ընտրական օրենսդրության բարեփոխումների նպատակով ձեւավորված աշխատանքային խմբի հետ


text: Նինա Գուալինգա - Վիքիպեդիա՝ ազատ հանրագիտարան Նինա Գուալինգա հունիս 1993[1] (28 տարեկան) Sarayaku, Պաստասա, Էկվադոր ակտիվիստ եւ բնապահպան Նինա Գուալինգա (անգլ.՝ Nina Gualinga, հունիս 1993[1], Sarayaku, Պաստասա, Էկվադոր)[2], շվեդական ծագմամբ էկվադորցի բնապահպանության եւ տեղաբնիկ ժողովուրդների իրավունքների ակտիվիստ։ Նա կիչվա լեզվով խոսող համայնքի մի մասն է եւ իր կյանքի մեծ մասն անցկացրել է Էկվադորյան Ամազոնի շրջակա միջավայրի եւ վայրի բնության բնակիչների, ինչպես նաեւ այս միջավայրից կախված մարդկանց պաշտպանության օգտին[3][4]։ 2 Բնապահպանական միջոցառումների մասնակից Գուալինգան ծնվել եւ մեծացել է Էկվադորի Ամազոնի Պաստասա պրովինցիայում գտնվող կիչվա լեզվով խոսող իր մայրիկի Սարայակու համայնքում[4][5]։ Յոթ տարեկանից նա հանդես է եկել կլիմայի արդարության եւ բնիկների իրավունքների պաշտպանության օգտին[4][6][7]։ Անտառի մասին իր գիտելիքները նա ձեռք է բերել ծնողների եւ տատիկ-պապիկների շնորհիվ[3]։ Գուալինգայի քույրը՝ Հելենա Գուալինգան, եւ մայրը՝ Նոեմի Գուալինգան, նույնպես բնապահպանական ակտիվիստներ էին եւ Կիչվա Սարայակու համայնքի ակտիվ անդամներ՝ ընկերությունների եւ Էկվադորի կառավարության կողմից Ամազոնի անտառի շահագործման դեմ պայքարում։ Տեղաբնիկ ժողովուրդների եւ տարածքային իրավունքների պաշտպանությունը սկսվել է այն ժամանակ, երբ նավթային ընկերությունը Էկվադորի կառավարության ռազմական զորքերի օգնությամբ սկսել էր բռնությամբ շահագործել համայնքի բնիկների հողերը[5]։ Այս ներխուժումը հանգեցրել է Էկվադորի կառավարության եւ Սարայակու համայնքի իրավական պայքարին Մարդու իրավունքների միջամերիկյան դատարանի առջեւ, ինչը, ի վերջո, բերեց Սարայակու համայնքի հաղթանակին[3][8][9]։ 18 տարեկան Գուալինգան գործի վերջին դատաքննության ժամանակ Սարայակուի ներկայացնում էր երիտասարդներին[4][3][6]։ Նինա Գուալինգան սովորում է Լունդի համալսարանի Մարդու իրավունքներ բաժնում[10][11][5]։ Գուալինգան արժանացել է Amazon Watch ոչառեւտրային կազմակերպության Օքլենդի (Կալիֆոռնիա) տեղաբնիկների կրթաթոշակի, որտեղ նա մշակել է իր սեփական հասարակական կազմակերպության առաջարկը՝ ուղղված Սարայակուի տեղաբնիկ երիտասարդների եւ կանանց իրավունքների ու հնարավորությունների ընդլայնմանը եւ Հարավային Էկվադորի Ամազոնը պաշտպանելուն[6]։ Նրա Hakhu Amazon Design կազմակերպությունը վաճառում է ձեռքի աշխատանքի զարդեր եւ աքսեսուարներ[4][6][12]։ Նա պահանջում է, որ Էկվադորի կառավարությունը Ամազոնի անտառն ինքնին ճանաչի որպես ակտիվ եւ կառավարությունը դադարեցնի խոշոր նավթարդյունաբերական ընկերությունների հետ պայմանագրային գործարքները[3]։ Բնապահպանական միջոցառումների մասնակից[խմբագրել | խմբագրել կոդը] Նա նաեւ ակտիվ է որպես տեղական իրավապաշտպան միջազգային մակարդակում՝ կենտրոնանալով տների եւ հողերի պաշտպանությանը ձեռնարկատիրական շահերից[8][5]։ Նա հանածո վառելիքի արդյունահանումը դադարեցնելու 2014 թվականի Մարդկանց կլիմայական երթի համաշխարհային կոչին է մասնակցել[11][13]։ Նա նաեւ «Կենդանի անտառների» պաշտպանությանը նվիրված COP20 եւ COP21 կլիմայական համաժողովներում պատվիրակների կազմում է եղել, որոնք կայացել են, համապատասխանաբար, Լիմայում (2014) եւ Փարիզում (2015)[11][6]։ COP21- ի ընթացքում նա Սեն գետով կանոեով նավարկել է իր գյուղից Փարիզի՝ ուշադրություն հրավիրելով իր ժողովրդի պահանջների վրա[14]։ Գուալինգան բնիկ ժողովուրդների կին ներկայացուցիչներից է, որոնք 2016 թվականին COP22 ընթացքում երթով շարժվել են 7 ազգությունների կանանց իրավունքների եւ տարածքների միավորման եւ պաշտպանության համար[12][6]։ Գուալինգան ավելի շատ լույս է սփռել Մարաքեշի COP22- ում կեչուա բնակչության վրա կլիմայի փոփոխության հետեւանքների վրա եւ կառավարությանը կոչ է արել առաջնահերթ դարձնել կլիմայի փոփոխության դեմ պայքարի միջոցները, որոնք ուղղված են բնիկների համար ածխածնի արտանետումները նվազեցնելուն[8][7]։ Նա Բոննում կայացած 2017 թվականի COP23- ում «Կանանց երկրագնդի եւ կլիմայի գործողությունների ցանցի» (WECAN), Amazon Watch-ի Սարայակուի պատվիրակության անդամ եւ միջոցառման բանախոս է եղել[15][16]։ Նինան նաեւ WECAN- ի պատվիրակության կազմում է եղել 2019 թվականին Մադրիդում կայացած COP25 կլիմայի բանակցություններում[17]։ Միջոցառմանը նա նշել է, որ կլիմայական ճգնաժամից դուրս գալու ելքն այն տեղաբնիկ ժողովրդին լսելն է, որոնք հազարամյակներ շարունակ գտել են երկիրը պահպանելու լուծումներ[12]։ 2020 թվականի փետրվարի 25-ին Բարսելոնայում՝ «Կատալոնիայի առաջավոր ճարտարապետության ինստիտուտի» (IAAC) լսարանի առջեւ նա կարդացել է «Ամազոնի բնիկ ժողովուրդները. մեր ապագայի պահապանները» թեմայով դասախոսություն[18][19]։ 2018 թվականին WWF միջազգային կազմակերպության նախագահի երիտասարդական մրցանակ[4]։ ↑ 1,0 1,1 https://www.eluniverso.com/noticias/2020/07/03/nota/7893996/nina-gualinga-luchadora-indigena-galardonada-premio-international ↑ «Nina Gualinga, la luchadora ambiental que batalla contra la violencia de género»։ El Universo (իսպաներեն)։ 2020-07-04։ Վերցված է 2020-11-11 ↑ 3,0 3,1 3,2 3,3 3,4 «Activist Nina Gualinga on protecting the Amazon»։ World Wildlife Fund (անգլերեն)։ Վերցված է 2020-11-10 ↑ 4,0 4,1 4,2 4,3 4,4 4,5 Cartagena (2018-05-08)։ «Environmental and indigenous rights activist to receive WWF's top youth conservation award»։ World Wide Fund For Nature։ Վերցված է 2020-11-10 |url-status= պարամետրը գոյություն չունի (օգնություն) ↑ 5,0 5,1 5,2 5,3 «Nina Gualinga > IAAC Lecture Series»։ IAAC (en-US)։ 2020-02-18։ Վերցված է 2020-11-10 ↑ 6,0 6,1 6,2 6,3 6,4 6,5 «Nina Sicha Siren Gualinga | SDLAC»։ sdlac.yale.edu։ Վերցված է 2020-11-10 ↑ 7,0 7,1 «Climate justice day at COP22 considers climate impacts on indigenous people - Business & Human Rights Resource Centre»։ www.business-humanrights.org (անգլերեն)։ Վերցված է 2020-11-10 ↑ 8,0 8,1 8,2 «OHCHR | Spotlight on indigenous rights at COP22 climate talks»։ www.ohchr.org։ Վերցված է 2020-11-10 ↑ International WECAN (2019-12-21)։ «People Power Rises for Climate Justice at COP25: WECAN International Analysis & Reflection»։ WECAN International (անգլերեն)։ Վերցված է 2021-03-19 ↑ «Indigenous Environmental Activism in the Amazon: Nina Gualinga»։ Never Apart (en-US)։ Վերցված է 2020-11-10 ↑ 11,0 11,1 11,2 Amazon Watch (2014-12-12)։ «Indigenous Voices: A Call to Keep the Oil in the Ground»։ HuffPost (անգլերեն)։ Վերցված է 2020-11-10 |url-status= պարամետրը գոյություն չունի (օգնություն) ↑ 12,0 12,1 12,2 International WECAN (2019-12-21)։ «People Power Rises for Climate Justice at COP25: WECAN International Analysis & Reflection»։ WECAN International (անգլերեն)։ Վերցված է 2020-11-10 ↑ «Indigenous Voices: A Call to Keep the Oil in the Ground»։ Amazon Watch (անգլերեն)։ Վերցված է 2020-11-10 ↑ «8 women who are changing the world without you even realising»։ LifeGate (en-US)։ 2016-03-07։ Վերցված է 2020-11-10 ↑ «Women's Voices for Climate Justice»։ Women's Voices for Climate Justice (անգլերեն)։ Վերցված է 2020-11-10 ↑ «Amazon Watch and Sarayaku Delegation to COP 23»։ Amazon Watch (անգլերեն)։ Վերցված է 2020-11-10 ↑ «Advocacy at UN Climate Forums»։ WECAN International (անգլերեն)։ Վերցված է 2020-11-10 ↑ Cm | (2020-02-24)։ «Nina Gualinga Lecture»։ Architecture Walks and Tours in Barcelona (անգլերեն)։ Վերցված է 2020-11-10 ↑ «Nina Gualinga > IAAC Lecture Series»։ IAAC (en-US)։ 2020-02-18։ Վերցված է 2020-11-10 Նինա Գուալինգա Ֆեյսբուքում «Ecuador: One year after decisive ruling, Sarayaku struggle goes on»։ www.amnesty.org (անգլերեն)։ Վերցված է 2021-03-19 Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել Նինա Գուալինգա կատեգորիայում։